
PREFAŢĂ 


Editura Meridiane a luat initiativa de a oferi publicului larg 
o prezentare succintă, dar completă, a rolului pe care l-a avut 
moneda în trecutul României. A apărut astfel vecent în colecția 
„Monumentele patriei noastre“ lucrarea colegului Constantin Preda, 
cu titlul Moneda antică în România. Ea pune la îndemâna citi- 
torilor istoria acestui desăvivșit instrument de schimb născocit de 
mintea omenească, începiiid cu folosirea primitivă a obiectelor pre- 
monetare și baterea primelor monede în lumea antică și ajungînd 
pînă la începuturile imperiului bizantin, în veacul al V-lea al 
erei noastre. 

Reluînd firul expunerii, prezentăm astăzi în continuare istoria 
monedei în trecutul țării noastre, de la apariția la Dunărea de Jos 
a celor dintii emisiuni ale imperiului bizantin, în jurul anului 
500 e. n., și pînă la 1864, cînd tau sfârșit încercările lui A lexandru 
Ioan Cuza de a crea o monedă națională românească. În acest 
lung răstimp, se înscriu emisiunile monetare proprii ale celor trei 
țări române, pe măsura aparitiei lor ca state feudale de sine stä- 
tătoare: Tara Românească, Moldova și Transilvania. Se simțea mai 
de mult lipsa unei lucrări de sinteză, care să îmbrățișeze numisma- 
tica feudală românească în întregul ei. În dorinta de a remedia 
această lacună, am acordat, în paginile care urmează, o atenție deo- 
sebită monedelor emise de cele trei țări române, împărtășind citi- 
torilor rezultatele obținute în cursul celor mat recente cercetări numis- 
matice, unele din ele încă inedite. 

Capitolele privitoare la circulația, pe teritoriul țării noastre, a 
monedelor. bizantine, în secolele V-XIV, și-a monedelor străine, 
în secolele XIII-XIX, completează în mod firesc istoria folosirii 
acestui mijloc de schimb în trecutul României. Materialul ilustra- 
tiv anexat, veproducind cele mai reprezentative emisiuni monetare 
din perioada tratată în lucrare, va contribui fără îndoială la o mai 

bună înțelegere a ceea ce a însemnat moneda în istoria țării noastre: 
instrument de schimb economic, dar și mod de exprimare a unor rea- 
lități juridice şi istorice sau concepții artistice din alte vremuri. Pri- 
vită în acest multiplu înțeles, moneda justifică pe deplin atentia de 
care s-a bucurat și continuă să se lucure în rîndurile colectionarilor 
sau ale cercelătorilir, pe care îi însuflețește pasiunea de a-i. descifra 
tainele şi a proiecta astfel, cu ajutorul ei, o lumină vie asupra tre- 
cutului mai îndepărtat sau mai apropiat al tării noastre. 


Autorul 


INTRODUCERE 


Studierea rolului pe care l-a îndeplinit moneda pe teritoriul 
țării noastre, începînd din secolul al V-lea e. n. și pînă la emite- 
rea primelor monede ale statului modern România (1867), are o 
importanţă deosebită, deşi aspectele pe care le prezintă pro- 
blema enunțată variază de la o epocă la alta. Astfel, în perioada 
de trecere la feudalism şi aceea a feudalismului timpuriu — pe- 
rioade care acoperă secolele V-VIII — datorită lipsei sau în cel 
mai bun caz, penuriei izvoarelor, monedele constituie, alături de ur- 
mele arheologice, documentarea esenţială pentru cunoașterea evo- 
luţiei societății omeneşti din acea vreme. În tot acest răstimp 
circulă exclusiv moneda bătută în alte părți, îndeosebi emisi- 
unile imperiului bizantin. Explicaţia acestui fenomen e cît se 
poate de simplă; abia în secolul al XIV-lea, s-au format cele 
dintîi state feudale românești de sine stătătoare care și-au înte- 
meiat monetării proprii. Toate problemele legate de rolul jucat 
de noile monede emise de Țara Românească şi de Moldova, pon- 
derea lor în circulația locală și aria de răspîndire, au fost stu- 
diate cu migală de către numismaţi, obținîndu-se concluzii pre- 
țioase pentru istoria economică din trecut a României. Dar stu- 
dierea emisiunilor monetare ale "Țării Româneşti și ale Moldovei 
— cărora lise vor adăuga din sec. al XVI-lea şi cele ale Transilva- 
niei — mai prezintă și alte aspecte, nu mai puţin interesante, ca de 
exemplu condițiile în care s-a exercitat dreptul monetar sau ico- 
nografia monedelor respective, aceasta din urmă înmănunchind 
explicarea reprezentărilor și a simbolurilor ce apar pe aversul sau pe 
reversul lor, apoi limba în care sînt redactate inscripțiile de pe mo- 
nede, titulatura voievozilor şi a principilor emitenţi, în fine, stabi- 
lirea monetăriilor și a duratei cît au funcționat. Ținind seama de 
faptul că începînd din secolul al XIV-lea izvoarele scrise — docu- 
mente, însemnări ale călătorilor străini în trecere pe aceste meleaguri, 

mai tîrziu cronici — devin tot mai numeroase, ele vor putea 
fi utilizate pentru studierea altor aspecte ale istoriei monetare, 
ca de exemplu determinarea numelui acordat de contemporani 
unor monede sau fixarea raporturilor de echivalență între mai 
multe emisiuni circulînd concomitent. 

În afară de emisiunile monetare ale celor trei țări române, 
ne va preocupa şi studiul monedelor străine mai însemnate, care 
au circulat în țările române, paralel cu emisiunile locale sau în 
perioadele cînd acestea au lipsit cu totul. Vom încheia consem- 
nînd încercările făcute în secolul al XIX-lea în Moldova, în 
Țara Românească şi apoi în Principatele Unite pentru a se emite 
o monedă naţională, încercări care aveau să fie încununate de 
succes în anul 1867, prin crearea sistemului monetar naţional. 

La capătul acestei succinte expuneri, cititorul va avea o ima- 
gine clară a ceea ce a reprezentat moneda în viața poporului 
român, într-un răstimp de aproape 14 veacuri. 


CIRCULAȚIA MONEDELOR BIZANTINE PE TERITORIUL 
ROMÂNIEI ÎN SECOLELE V-XIV 


În anul 395, la moartea împăratului Theodosius I, imperiul 
roman s-a împărțit definitiv în două state distincte: imperiul 
roman de apus, cu capitala la Roma, apoi la Ravenna şi în fine 
din nou la Roma, și imperiul roman de răsărit, cu capitala 
la Constantinopol. Dacă imperiul roman de apus avea să 
sfîrşească repede, prin detronarea ultimului împărat, Romulus 
Augustulus, de către Odoacru, regele Herulilor, la anul 476, 
imperiul de răsărit, transformat de la o vreme în imperiul bizan- 
tin, va supravieţui aproape încă un mileniu, pînă la cucerirea 
Constantinopolului de către Mahomed al II-lea (1453). 

n numismatică, trecerea de la imperiul roman de răsărit la cel 
bizantin a fost fixată de către cercetători în timpul domniei împă- 
ratului Anastasius I (491—518), care a efectuat în anul 498 o largă 
reformă a monedei mărunte. Drept urmare, s-au emis în mari canti- 
tăți monede de bronz de diverse valori: follis, echivalent cu 40 
unități denumite nummia şi marcat cu litera M (în alfabetul grec, 
această literă avea valoarea numerică 40); jumătăţi de follis, 
marcate cu litera K=—20; decanummia, piese de 10 nummia, 
„marcate cu litera I=10; pentanummia. marcate cu litera E =5 
sau cu cifra romană V şi mummia, piese de o unitate, fără nici 
un semn de valoare. Uneori, literele indicînd valoarea nominală 
au fost înlocuite în decursul timpului cu cifre romane corespunză- 

Z toare: XXXX pentru follis, XX pentru jumătate de follis și aşa mai 
2 departe. În unele monetării ale imperiului bizantin, ca de 
exemplu la Alexandria, s-au bătut monede de bronz cu alte valori 
-- nominale: 12 nummia, marcate IB, 33 nummia marcate AT. Înce- 
_pînd din prima jumătate a secolului al IX-lea, procedeul marcării 
_ monedelor de bronz cu semne indicîud valoarea nominală .a fost 
“părăsit, piesa principală a sistemului monetar continuînd să rămână, 
-—în categoria monedelor de bronz, aceea denumită follis. De la 
sfîrşitul secolului al XI-lea, mai exact în timpul domniei împă- 
ratului Alexius I Comnenul (1091—1118), alături de monedele de 
bronz plane, au început să se emită şi monede concave: (skifate) 
din același aliaj; piese concave de aur și de argint au fost bă- 
tute în imperiul bizantin ceva mai devreme, de pe la inceputul 
secolului al Xl-lea (în aur) sau de la mijlocul aceluiași secol 
(în argint), după cum se va vedea mai jos. Această tehnologie 
a. confecționării monedelor este caracteristică imperiului bizan- 
tin, în evul mediu; ea a fost adoptată uneori și de către statele 
vecine din peninsula Balcanică: țaratele bulgare de la Tirnovo 
şi Vidin sau regatul Serbiei. 
Ca monede de argint, în imperiul bizantin au continuat să 
se bată două specii create în timpul lui Constantin cel Mare: 
miliarense sau miliaresion, în greutate de 4,55 g, și siliqua, în greu- 
tate de 2,73 g; aceste valori ponderale au scăzut însă treptat, 
în cursul vremii. În anul 615, sub domnia împăratului Heraclius, 
s-au emis monede de argint mai grele, denumite (la singular) 
hexagrammon; ele cîntăreau în mod teoretic 6,82g, fiecare piesă, 
Baterea acestui nominal (specie monetară de o valoare determi- 
nată) nu a durat însă decit 80-90 de ani (pînă în a doua domnie a 
lui Iustinian al II-lea, de la 705 la 711). Împăratul Constantin 
al IX-lea Monomahul (1042—1055) începe baterea unor monede de 
argint skifate; pînă la sfîrșitul imperiului bizantin s-au bătut, 
alternativ sau simultan, atît monede plane, cît și concave. 
Unitatea monetară de aur a imperiului bizantin este, de 
asemenea, un nominal creat de Constantin cel Mare: solidus, în 
greutate teoretică de 1/„s* dintr-o libră romană de aur de 327,45 g; 
prin urmare, un solidus cîntărea 4,55 g. Diviziunile sale erau, 
ca monede de aur: semis sau semissis, reprezentînd !/, şi triens 
sau remissis, 1],, fiecare avînd greutatea corespunzătoare. În- 
cepînd din anul 963, unitatea monetară în aur capătă denumi- 
rea de nomisma, care devine curînd și ea o monedă concavă. 
După 0 serie de reduceri consecutive ale calității aurului în a 
doua jumătate a secolului al XI-lea, împăratul Alexius I Com- 
nenul întreprinde în anul 1093 o importantă reformă, bătînd 

o monedă de aur cu un titlu mai ridicat. Noua unitate a fost 
denumită kyperper, de la un cuvînt grecesc care înseamnă <aur> 
trecut prin foc, prin urmare afinat prin topiri succesive. Hyper- 
perul, sau prescurtat, perperul a fost emis în continuare pînă 
la sfîrşitul secolului al XIV-lea, cînd a devenit o monedă de 
calcul. 

La început, monedele bizantine erau emise dintr-un număr 
mare de monetării, risipite pe întregul teritoriu al imperiului. 
Unele monetării provinciale băteau piese de toate. categoriile, 
altele îşi limitau activitatea numai la emiterea monedelor de 
bronz, necesare circulației mărunte locale. Pe măsura restrîn- 
gerii teritoriului supus autorităţii imperiale, s-a; redus şi numărul 
atelierelor monetare, în final rămâînînd activ numai cel de la 
Constantinopol. 

Cunoscînd datele esențiale cu privire la istoria monetară a 
împeriului bizantin, e locul să ne întrebăm care a fost rolul ju- 
cat de monedele sale, în viaţa economică a societăţii care s-a 
dezvoltat pe teritoriul României, din secolul al V-lea și pînă 
la sfîrşitul secolului al XIV-lea, dată la care ele dispar din cir- 
culație în această zonă geografică. A ni 

. Examinînd - descoperirile monetare din acea vreme, se 
poate constata că ele marchează trei perioade distincte. . În 
prima perioadă, care începe o dată cu reforma monetară a lui. 
Anastasius I şi se încheie la sfîrșitul secolului al VII-lea, pre- 
domină moneda de bronz. Descoperirile cunoscute pînă astăzi 
se înșiră de-a lungul Dunării, timp îndelungat hotar al impe- 
riului bizantin, precum și în Dobrogea, rămasă sub. autoritatea, 
imperială. Se întîlnesc atît piese izolate, cât şi tezaure de. mo- 
nede de bronz, ca de exemplu ia: Cudalbi (jud.Galaţi), tezaur 
cuprinzînd piese emise între anii 498—527 ; Topalu (jud. Constanţa), 
cu piese din anii 527—562; Gropeni (jud. Brăila), tezaur ale 
cărui monede au fost emise între anii 539—578; Movileni 
(jud. Galaţi), cu monede din anii 577—600 şi Voinești: (com. 
Obirşeni, jud. Vaslui), tezaur cuprinzînd monede din anii 602-641. 

Deşi mai rare, s-au găsit din această perioadă și.monede bi- 
zantine de argint, alcătuind două tezaure. Unul a fost descoperit 
la Galaţi, în 1946, şi cuprinde 12 piese de argint (unități 
denumite hexagramma), emise între anii 615—680. Al doilea tezaur 
s-a găsit în 1965 la Priseaca-Slatina. Mult mai însemnat decît 
cel dintii, tezaurul de la Priseaca-Slatina se compune din 141 
monede. de argint de aceeași valoare nominală (hexagrammon), 
emise între anii 654—680, precum și din doi cercei de argint, totul 
depozitat într-un vas de lut. Fr 

În ce privește. moneda, bizantină de aur, ea. este prezentă. în 
unele descoperiri izolate. Vom cita numai cîteva: un solidus de 
la Anastasius I, găsit în împrejurimile Craiovei; din jurul oraşu- 
lui Tulcea; s-au adunat cu ani în urmă solidi bizantini din 
: epoca 527—668; la Drăgaica (jud. Buzău) s-a găsit de asemenea o 
monedă de aur de la împăratul Iustinian I, iar la Sîmpetru 
German (jud. Arad), a fost descoperit un solidus cu efigiile 
împăraților Heraclius și Heraclius Constantin. 

„Din cele arătate, se poate vedea că în prima perioadă, mone- 
da bizantină circulă intens pe teritoriul României, mai ales 
de-a lungul Dunării, în Dobrogea şi în sudul Moldovei. În această 
perioadă, ea a îndeplinit rolul de echivalent general al bunu- 
rilor — în absenţa oricărui alt gen de monede — și de tezaur, chiar 
dacă, piesele tezaurizate reprezintă cele mai adesea emisiuni de 
bronz, de o valoare deci mai măruntă. Această particularitate 
nu e lipsită de interes, pentru a stabili cine erau deținătorii 
acestor mărunte agoniseli;, în nici un caz, nu erau căpeteniile 
militare ale neamurilor migratoare, atrase întotdeauna de strălu- 
cirea aurului și a argintului. Cei care au adunat monedele de 
bronz din tezaurele îngropate la Cudalbi, Topalu, Gropeni şi 
Voineşti erau de bună seamă oameni ai pămîntului, autohtonii 
obișnuiți să piețuiască moneda pentru valoarea ei ca instrument 
de schimb, în viața de toate zilele. 

—A doua perioadă a circulației monedei bizantine pe terito- 
riul României începe cu primii ani ai secolului al VIII-lea și 
se încheie: spre mijlocul celui de al X-lea. Descoperirile 
monetare, în această perioadă, sînt extrem de rare, de fiecare 
dată. fiind vorba de piese izolate. Semnalăm pe cele care ne sînt 
cunoscute: o monedă de bronz (follis), emisă de Tiberius III 
Apsimarus (698—705), găsită la Berezeni (jud. Vaslui); alta de bronz, 
dar imitînd solidul de aur al aceluiași împărat, găsită la Mediaș 
(jud. Sibiu); un follis emis de Constantin al V-lea și Leon al 
IV-lea (751—775), găsit la Voila (jud. Brașov); o altă monedă de 
bronz, emisă de Leon al IV-lea şi Constantin al VI-lea (776—780), 
găsită la Constanța; o monedă de argint, emisă de aceiași 
împărați, descoperită la Tichileşti (jud. Brăila); o piesă de bronz, 
cu numele împăraților Theofil și Constantin (832—839), alta, la 
fel, dar- numai cu numele lui Theofil (839—842), ambele 
găsite. la Raşova (jud. Constanţa); în sfîrșit, vom mai aminti 
două monede de bronz, emisiuni ale împăratului Leon al VI-lea 
(886—912), din care una găsită la Deta (jud. Timiș), cealaltă la 
Orşova, (jud. Mehedinţi). La atît se reduc toate descoperirile de 
monede bizantine, emise în secolele VIII—IX și în primele decenii 

ale celui de al X-lea, semnalate pînă în prezent pe teritoriul 
României. O explicaţie plauzibilă a acestui rarefieri, ce se 
constată în pătrunderea monedei bizantine la Dunărea 'de Jos, 
a fost propusă de către cercetătorii români. Fi au atras atenția 
asupra faptului că în aceeași perioadă, monedele bizantine sînt 
foarte rare pe întreaga lor arie de răspîndire și nu numai la Du- 
nărea de Jos. Această rarefiere a fost pricinuită prin urmare 
de un fenomen economic general şi anume, de transformările 
profunde care au afectat viața social-economică a imperiului bizan- 
tin, caracterizate prin apariţia și generalizarea relaţiilor de tip 
feudal. Se ştie că aceste relații au avut la început o adîncă înrîu- 
rire asupra circulației monetare, ca urmare a accentuării for- 
melor de economie naturală. 


Începând de pe la mijlocul secolului al X-lea, monedă bizan- 
tină reapare în număr mai mare atît în Dobrogea, cît şi la nordul 
Dunării. Se întîlnesc monede de bronz, de argint şi de aur, fie 
răzlețe, fie tezaurizate. La Cleja (jud. Bacău), a fost descoperit 
în 1980 un tezaur cuprinzînd o monedă de argint și 38 monede 
de bronz bizantine, emise între anii 813-945; la Călărași (jud. 
Ialomița), s-au găsit cinci monede de argint emise de împăratul 
Ioan. Zimisces (969—976); la Dinogetia (aşezare bizantină într-o 
insulă, pe Dunăre, ținînd de comuna Garvăn, jud. Tulcea), s-au 
descoperit succesiv trei tezaure de monede bizantine: primul cu 
106 piese de aur, emise între 976-1055; al II-lea, cu podoabe, 
monede de aur şi de argint, bătute între anii 976—1059, iar al 
III-lea, conținînd 15 monede de aur, din anii 1067—1071. Piese 
izolate, de aur, argint sau bronz, s-au găsit şi în Transilvania, 
lîngă Oradea, în Banat,. la Turnu Severin, Zimnicea, Curtea. de 
Argeş, ceea ce arată extinderea circulației monedei bizantine 
pe un larg teritoriu. 


În timpul împăraților Comneni și Angeli (de la 1081 pînă 
la 1203), predomină descoperirile-de monede de bronz. Ele au 
fost adesea tezaurizate în mari tantități, ca de exemplu. la Zim- 
nicea (jud. Teleorman), unde s-au găsit laolaltă 2000 piese de - 
bronz din această vreme. Şi la București s-au descoperit două 
mici tezaure; de monede de bronz, bătute de împărații din dina- 
stia Comnenilor și a Angelilor, unul pe str. general Eremia Gri- 


gorescu nr. 3, cu 9 piese din anii 1081—1180, altul la Ciurel, cu 
16 piese datînd din 1195—1203. Un fenomen economic intere- 
sant e reprezentat; de tezaurul găsit prin 1930 la Balș (jud. Olt), 
care cuprindea aproximativ un kg de monede bizantine de bronz, 
tăiate în cîte două, patru sau opt fragmente, pentru a se obține 

astfel bani mărunți. S-au putut descifra exemplare emise între 
anii 1195-1254. 

În secolul al XIII-lea şi la începutul celui următor, circulă 
în Dobrogea şi la nord de Dunăre moneda de aur a imperiu- 
lui bizantin de la Niceea (1222—1261) și apoi acea emisă la Con- 
stantinopol de către primii Paleologi. Sînt hyperperii sau per- 
perii de aur. Descoperirile cunoscute pînă în prezent punctează 
o arie foarte întinsă, cuprinzînd Dobrogea, Moldova, Muntenia, 
Oltenia şi Transilvania. În tezaure, perperii bizantini s-au gă- 
sit în jud. Tulcea, la Isaccea (vreo 50 exemplare), şi în comuna 
Mihail Kogălniceanu, pe dealul Uzunbair (195 piese, împreună 
cu 23 440 monede tătărești de argint, lingouri de argint şi podoabe 
din aur și din argint), precum şi la Stoeneşti (jud. Brăila) unde 
s-au găsit 22 perperi. Această monedă devine etalonul curent al 
tranzacţiilor comerciale din bazinul Mării Negre, fiind menționată 
şi în unele documente interne sau privilegii comerciale ale Țării 
Româneşti. Astfel, în actul din anul 1374, Vlaicu Vodă dăruia 
mănăstirii Vodița 1 000 de perperi anual şi 300 perperi -pentru 
săraci. Cît de mare a fost rolul jucat de perperul bizantin în Tara 
Românească se poate deduce şi din faptul că numele său a fost 
păstrat de o dare ce se plătea pentru peștele sau vinul exportat 
prin porturile dunărene, dare denumită perper sau părpăr și care 
s-a menţinut, desemnată cu acest termen, pînă tîrziu, în secolul 
al XVIII-lea. | 

Cu perperii. de aur bizantini, bătuţi între anii 1222—1327, în- 
cetează pătrunderea efectivă a monedei bizantine în ţările româ- 
ne, menţinîndu-se în circulație emisiunile vechi. Ea aj repre- 
zentat cîtăva vreme un mijloc de schimb generalizat, întrebuințat 
în mod curent de către poporul român, pe întreg spaţiul car- 
pato-dunărean. A fost prin urmare un exponent al unității eco- 
nomice care a legat întotdeauna cele trei țări române, chiar dacă 
adesea condiţiile istorice au fost potrivnice. 


EMISIUNILE MONETARE ALE TĂRII ROMÂNEŞTI 


ara Românească s-a format ca stat feudal de sine stătător în 
cadrul unui proces de lungă durată, început încă din sec. al X-lea 
şi reprezentînd dezvoltarea firească. a societăţii dintre Carpaţi și 
Dunăre. Acest proces ascendent al relaţiilor de tip feudal s-a în- 
clieiat în 1330, cînd Basarab, voievodul Țării Româneşti, a înfrînt 
armata lui Carol Robert la Posada, obţinînd astfel independenţa 
primului stat feudal românesc. TS Si 

Organizarea politică şi administrativă a noului stat s-a făcut 
în mod treptat. Prin valorificarea produselor locale, rezultate mai 
ales din agricultură şi creşterea vitelor, Țara Românească dispunea 
de o economie solidă, fapt atestat de izvoare scrise contemporane, 
de înălțarea unor edificii masive ca. biserica domnească de la 
Curtea de Argeș sau de daniile bogate făcute mănăstirilor de la 
muntele Athos. Un mare interes prezintă știrea păstrată de autorul 
Cronicii pictate de la Viena cu privire la solia trimisă'de către 
Basarab lui: Carol Robert, înaintea bătăliei de la Posada; în scri- 
soarea sa, Basarab îi cerea regelui Ungariei să înceteze războiul, 
oferindu-i, prizitre alte prestații tipic feudale, să-i plătească drept 
despăgubire, 7000 mărci de argint, ceea ce reprezintă o cantitate de 
peste 1400 kg de argint în lingouri, o avere fabuloasă la acea vreme. 
Aceste lingouri proveneau din valorificarea bogățiilor țării prin 
comerțul cu oraşele de la gurile Dunării şi cu imperiul bizantin. 

‘`. -Pînă la emiterea de monede proprii, în Tara Românească se 
întrebuințau perperii de aur bizantini, groşii de argint sîrbești şi 
bulgărești, iar. în. Dobrogea asprii de argint ai Hoardei de Aur; 
într-o măsură mai redusă, circulau dinarii banali de Slavonia, di- 
narii ungurești şi groşii venețieni, toate emisiuni de argint. Da- 
torită intensității schimburilor economice transdunărene, groşii 
bulgărești emiși la Tîrnovo sau la Vidin pătrundeau în mari canti- 
tăți în Țara Romiînească, fiind nelipsiți în toate tezaurele monetare 
datînd din veacul al XIV-lea. - AX 

" Împrejurările în care au fost emise cele dintîi monede ale Țării 
Româneşti au fost stabilite abia în cursul unor cercetări din ultima 
vreme. Se ştia: mai de mult că Vlaicu Vodă (1364—1377) a bătut 
pentru prima oară monedă proprie; rămânea de stabilit data exactă 
a emiterii ei. Astăzi, se poate afirma că în anul 1365, în urma ocu- 
pării Vidinului de către Ludovic I, regele Ungariei, şi a întreruperii 
legăturilor economice dintre Țara Românească şi aratul vecin al 
Bulgariei, Vlaicu Vodă a trecut la organizarea unei monetării 
proprii la Argeş, bătînd acolo primele monede feudale româneşti. 

„__ Examinînd piesele emise de Vlaicu Vodă, păstrate astăzi în 
colecţiile numismatice, se constată că ele sînt toate de argint şi se 
împart, după mărime şi greutate, în trei grupe. In prima cate- 
gorie intră cele care au un diametru de 18—21 miri şi o greutate 
medie, stabilită în urma cântăririi unui număr de 100 piese asemă- 
nătoare, de 1,05 g. A doua categorie cuprinde piese care măsoară 
16—18 mm în diametru şi au o greutate medie de 0,70 g. In sfîrşit, 
ultima categorie include monede mărunte, cu un diametru de 
15—16 mm și o greutate medie de 0,35 g. | 

Monedele cele mai mari, cu greutatea medie de 1,05 g, fac parte 
dintr-un sistem care are ca origine moneda de argint bătută la 
Veneţia în anul 1202, denumită iniţial ducat, apoi gros sau matapan 
şi care s-a răspîndit foarte mult în imperiul bizantin și în peninsula 
Balcanică după cruciada a IV-a (1204); ea a fost imitată la Bizanţ, 
în Serbia şi în țaratul bulgar de la Tirnovo. Numele de ducat a 
fost acordat şi unei monede bizantine de argint, avînd aceeaşi 
valoare ca şi ducatul sau grosul venețian. Numele de ducat este 
însă atestat, în documente de mai tîrziu, pentru unitatea monetară 
a Țării Româneşti. Desigur, el nu a putut fi purtat inițial decît 
de piesele cele mari emise de Vlaicu Vodă şi care aveau aceeași 
valoare cu groșii sîrbeşti și bulgărești din sistemul ducaţilor vene- 
ieni de argint. 


A doua monedă a lui Vlaicu Vodă, în greutate medie de 0,70 g, 
era echivalentă cu dinarul unguresc de argint din acea vreme; e 
probabil că se numea şi ea tot dinar. 


Pentru ultima monedă, cea mai mică emisiune monetară a 
Tării Româneşti, avînd o greutate medie de 0,35 g, izvoare de mai 
tîrziu au păstrat denumirea de ban, nume sub care a fost desemnat 
anterior dinarul de argint al banilor Slavoniei. şi care -a circulat 
mult în Transilvania şi în Tara Românească. Banul muntean era 
echivalent cu 1/, dinar, ca şi obolul unguresc, Rezultă că primele 
emisiuni ale lui Vlaicu Vodă se încadrau în două sisteme diferite: acel 
al groşilor balcanici, de origine venețiană, şi acel al dinarilor ungu- 
reşti, asigurîndu-se astfel atât nevoile circulației interne, cît şi legă- 
turile comerciale cu țările sud-dunărene și cu Transilvania. Rapor- 
tul dintre cele trei specii monetare muntene era destul de an 


un ducat de 1,05 g=1!/, dinar de 0,70 g =3 bani a 0,35 g; 
un dinar de 0,70 g= 2 bani a 0,35 g. 


Baza metrologică a acestor emisiuni era reprezentată probabil 
de o unitate ponderală denumită marcă, în greutate aproximativă 
de 210 g. Dintr-o asemenea cantitate de argint, se băteau 200 
ducați sau 300 dinari sau 600 bani, ceea ce corespunde cu practi- 
cile monetăriilor feudale ale altor țări. 


În structura de mai sus, sistemul monetar al Țării Româneşti 
se menţine şi în timpul domniei lui Radu I (1377—1383), care bate, 
la fel ca predecesorul său, ducați, dinari și bani. Curînd însă, da- 
torită creşterii presiunii otomane la sud de Dunăre, legăturile co- 
merciale cu peninsula Balcanică prin intermediul Vidinului î încep 
să slăbească. Datorită acestor factori, începînd cu Dan I (1383— 
—1386), voievozii "ării Româneşti renunţă să mai bată. monede 
în sistemul 'groşilor balcanici; ei vor emite numai dinari. (care, 


tă 


capătă denumirea de ducați, devenită tradițională pentru unitatea 
monetară a ţării) și bani. Această structură, simplificată, a siste- 
mului monetar muntean se va menține: pînă spre sfîrşitul. sec. 
al XV-lea, cînd Radu cel Frumos și. Basarab Laiotă vor emite 
ultimii- ducați munteni. În documentele sec. al XV-lea, termenul 
acesta va căpăta o accepțiune mai largă, însemnînd bani î în genere. 
A fost întrebuințat în acest sens și de către voievozii care nu au 
emis monede proprii, ca de exemplu Vlad Țepeș (1456—1462, 1476), 
în două scrisori fără dată, adresate negustorilor din Braşov. De la 
termenul ducat s-a format, tot în sec. al XV-lea, derivatul ducatar, 
însemnând: meşterul care "bate ducații; ducatarul e amintit într-o 
scrisoare a lui Antonie, cămărașul lui Vlad Dracul, adresată, negus- 
torilor din Braşov între anii 1433—1440. Această terminologie: 
monetară dovedeşte importanța economică pe care a avut-o în | 
secolul al XV-lea unitatea sistemului monetar al Țării orei: 
“ducatul. 


Examinînd reprezentările care sînt itrprimate pe fețele. mone- 
delor . emise de voievozii “Ţării Româneşti, se. constată că s-au 
folosit mai multe tipuri, unele cu caracter heraldic: steme alcătuite 
din scuturi, coifuri şi accesorii — altele cu caracter iconografic 
propriu-zis — efigiile domnitorului emitent sau imagini- reli- 
gioase. Uneori, tipul monetar reprezintă o combinaţie: efigie pe 
avers, stemă pe revers. Pentru o mai bună înţelegere, vom des- 
erie aceste tipuri urmînd eaa cronologică a io oaie: 
emitenţi. 

Vlaicu Vodă, al cărui nume oficial e Vladislav I, a bătut trei 
tipuri de ducați, un tip de dinari și două tipuri de bani. 

Primul tip de ducați, reprezentînd cea mai veche emisiune 
monetară a "Țării Românești, are pe avers un scut despicat, în pri- 
mul cîmp două fascii (bare orizontale), în al II-lea o semilună; dea- 
supra scutului e o cruce cu brațele egale. Pe revers e înfățișat un 
coif în profil spre stinga, deasupra căruia stă o acvilă cu aripile 
închise şi capul întors spre dreapta, ținînd cu ciocul o cruce: 
(Menţionăm că peste tot în descrierea unei steme, termenii dreapta 
şi stânga se înţeleg, potrivit regulilor heraldice, invers față de 
dreapta şi stînga privitorului). Acest tip, de-o execuţie mai ru-. 
diinentară, a fost denumit „cu acvila conturnată“, adică întoarsă, $ 
denurnire datorită poziţiei neobișnuite a acvilei. de. pe avers. Ie 
genda] la aceste monede este întotdeauna în limba slavă; ea sună Io. 
- Vladislav: Voievod pe. avers, Io Vladislav. pe revers, cu diverse 
preșcurtări şi variante.. Diferite semne: o stea, © şcăriță cu patru - 

trepte, stea cu scăriță combinate — sau sigle (litere izolate) ori 
monograme: a, aN — determină tot atitea emisiuni diferite. 

Al: doilea tip de ducați are pe-avers o cruce cu braţele egale, 
terminate în flori de crin; între brațele crucii sînt presărate flori 
de crin, stele sau cruci mici, iar pe revers, un coif în profil spre 
dreapta, deasupra căruia stă acvila spre dreapta, cu capul întors 
spre stânga şi ținând o cruce în cioc, plasată de obicei la începutul 
legendei. Realizarea acestor monede e mult mai artistică trădînd 
concepția și mîna unor gravori occidentali, probabil originari din 
Italia. Legenda e fie în limba latină, fie în limba slavă, fie în am- 
bele limbi: latină pe avers, slavă pe revers. Pe monedele cu le- 
genda latină, se citeşte pe avers MONETA LADISLAI WAIWODE 
TRANS (moneta lui Vladislav, voievodul. transalpin) şi pe 
revers TRANSALPINI (repetarea ultimului cuvînt din legenda 
aversului). Termenul transalpin este utilizat în documentele can- 
celariei regatului Ungariei spre a deosebi -pe voievodul Țării 
Românești (transalpin, peste Carpaţi) de voievodul Transilvaniei. 
Şi acest tip prezintă mai multe emisiuni, determinate de detalii 
sau de prezența unor monograine. LA i 

Al treilea tip de ducați ne înfăţişează pe avers un scut despicat, 
avînd în primul cîmp patru fascii, în al doilea plin (adică fără nici 
un simbol), iar pe revers, coiful şi acvila ca la tipul anterior. Legenda 
e numai în limba latină şi cuprinde următorul text: M LADIZLAI 
WAIWODE pe avers (Moneta lui Vladislav voievodul), jar pe 
revers, finalul titlului de pe avers: TRANSALPINI. Se cunoaște o 
singură emisiune. . | e ad | dia le af 

Dinatii lui Vlaicu Vodă reproduc acest ultim tip de ducați, tip 
cate de altfel va fi reluat şi de urmașii primului voievod emitent, 
menţinîndu-se, -cu unele mici modificări, pînă la sfîrșitul sec. 
al XV-lea; datorită acestui fapt, a fost denumit de către numis- 
maţi tipul comun muntean. Spre deosebire de ducaţii similari, 
_ dinarii emiși de Vlaicu Vodă au legenda latină, slavă sau bilingvă; 
de asemenea, prezența unor semne, sigle sau monograme denotă 
existența unor emisiuni numeroase. : | 
_ În ce priveşte banii, se pot clasifica două tipuri; unul mai vechi, 
contemporan cu primul tip de ducați (cu acvila conturnată) şi 
care are pe avers un scut înclinat spre stinga, pe colțul său stă 
acvila sprestnga, ținînd aripile închise, cu capul întors spre dreapta 
şi prinzând cu ciocul o cruce; scutul e despicat, în primul cîmp cu 
două fascii, în al II-lea plin; pe revers, ne.apare o cruce cu braţele 
ancorate, în cîmp stele: cu cîte opt raze. Al doilea tip, mai recent, 
are scutul și acvila de pe avers orientate invers faţă de cel, dintii, 

reversul fiind identic: crucea cu brațele ancorate. Banii nu au 
legendă; numai pe avers, în cîmpul monedei, sînt imprimate 
literele slave BA (VL), inițialele numelui lui Vlaicu Vodă. 

Mai există o categorie de monede din domnia lui Vlaicu Vodă, 
reprezentate numai prin două exemplare cunoscute pînă astăzi, 
ambele în colecția Cabinetului numismatic al Academiei. De 
fapt, sînt monede bulgărești, groşi emişi de către ţarul Alexandru 
şi fiul său, Mihail, care au domnit cîtăva vreme împreună la Tir- 
novo (1331—1355). Pe avers, sînt reprezentaţi cei doi țari, pe 
revers, imaginea lui Iisus Cristos, alături de care amîndouă 
exemplarele citate au o contramarcă aplicată ulterior şi constînd 
dintr-un cerc, înăuntrul căruia e un scut despicat, în primul cîmp 
fasciat, în al II-lea plin. Cercetările recente au stabilit că aceste 
monede au fost contramarcate cu scutul Ţării Românești într-o 
vreme cînd Vidinul, ocupat de unguri în 1365, a fost cucerit (în 
1368) de Vlaicu Vodă şi restituit ulterior țarului Srațimir, cumnat 
al voievodului muntean şi suveran legitim al acestui țarat bulgar. 

Scutul, coiful şi acvila reprezintă, elementele heraldice ale 
blazonului voievodului "Țării Româneşti, blazon care a devenit 
stema însăşi a acestei țări, aşa cum era obiceiul în lumea feudală. 
La început, au fost numai coiful și acvila; coiful dovedea ca- 
litatea de nobil a celui care îl purta, iar emblema din creştet 
(în cazul nostru, acvila cu aripile închise şi capul întors, ținînd 
o cruce în cioc) servea să distingă pe diferiţii purtători în anumite 
ocazii; în război, pe cîmpul de bătaie, sau la întrecerile cava- 
lerești denumite tournois. Coiful şi acvila au fost obținute foarte 
probabil de însuşi Basarab, în timpul domniei lui Carol Robert 
de Anjou, care a introdus în Ungaria regulile heraldice apusene. 
Scutul însă e mai recent; el a fost adoptat, credem, chiar de 
către Vlaicu Vodă, ca un semn al dobîndirii definitive a inde- 
pendenţei față, de regatul Ungariei. O dovadă în acest sens o con- 
stituie şi butonii găsiți în mormîntul lui Vlaicu Vodă de la bi- 
serica domnească din Curtea de Argeş, butoni care au un scut 
despicat, în primul cîmp pe aur patru fascii de email verde, în 
al II-lea plin, de aur. Se știe că stema Ungariei avea la vremea 
accea (sub Angevini) un scut despicat, în primul cîmp pe argint 
patru fascii de email roșu, în al doilea pe email albastru flori 
de crin de aur. Este limpede că scutul lui Vlaicu era cu totul 
deosebit de cel al Ungariei şi nu indica nici un fel de raporturi 
de la vasal la suzeran. Momentul cînd Vlaicu Vodă şi-a comple- 
tat stema, adăugîndu-i un scut, coincide cu baterea primei serii 
de ducați, cînd se adoptă scutul cu fascii şi semiluna, avînd 
deasupra lui crucea cu braţele egale. Ulterior, acest scut va fi 

modificat, ajungîndu-se la tipul scutului ce apare și pe butonii 
de la Argeş. 

Cu numele lui Vladislav I-Vlaicu și al lui Radu I, fratele 
său, se cunosc două serii de monede muntene. Pe unele, numele 
lui Vladislav Voievod e scris pe avers, iar al lui Radu, cu sau 
fără acest titlu, pe revers; pe altele, numele lui Radu Voievod apare 
pe avers, iar al lui Vladislav, fără titlu de voievod, pe revers. 
Sînt dinari de argint, de tipul comun, cu legenda slavă. Prezența 
celor două nume pe aceeași monedă indică o asociere la domnie 
între cei doi frați, fapt dovedit pentru prima dată de cercetările 
numismatice, dar ignorat de alte izvoare. 


Radu I emite ducați, dinari şi bani. Ducaţii sînt de un sin- 
gur tip: pe avers, crucea cu braţele terminate în flori de crin, 
pe revers coiful și acvila, ca la tipul similar al voievodului pre- 
cedent; legenda e întotdeauna în limba slavă. Se. cunosc i 
astăzi trei emisiuni distincte. 


- Dinarii lui Radu I sînt de două tipuri. Cele mai numeroase 
emisiuni, cu legenda atît în limba latină, cât şi în limba slavă, 
reproduc -aşa-numitul tip comun, cu diverse semne și sigle care 
deosebesc numeroasele serii datînd din această domnie. Legenda 
latină e redactată în două feluri: avers. MONETA RADOLI WAI- 
WODE, revers TRANSALPINI; avers IONS RADOLUS VAIVO- 
DA (IONS fiind latinizarea IOHANNES, prescurtată, a numelui- 
titlu Io slav, originar, la rîndul lui, din limba greacă), revers 
IONS RADOLUS; uneori, pe avers e legenda în prima variantă, 
combinată .pe .revers cu legenda de la a doua variantă. Monedele 
cu legenda slavă au pe avers Io Radul Voievod, pe revers Io 
Radul. 

Al doilea tip de dinari ni-l înfățișează pe avers pe însuși 
voievodul emitent, Radu I, în armură de cavaler, cu coif pe cap, 
ținând în mîna dreaptă lancea, în stînga scutul despicat şi fas- 
ciat în primul cîmp, plin în al II-lea. Pe revers, apare acelaşi 
scut, înclinat spre dreapta, timbrat de un coif în profil spre 
dreapta, în virful căruia stă acvila cu aripile închise şi capul 
întors spre stînga, prinzînd cu ciocul o cruce. Avem de data aceas- 
ta imaginea completă a stemei Țării Româneşti, alcătuită după 
toate normele heraldice şi cuprinzând cele trei elemente esențiale: 
scutul, coiful și emblema din creștet.. Legenda acestor monede, 
descoperite pentru prima oară în tezaurul găsit în 1915 la Teiuş 
(com. Scornicești, jud.: Olt), e întotdeauna în limba latină: MO- 
NETA RADOLI VAIVO pe avers, TRANSALPINI pe revers 
(cu diferite erori de redactare). 


19 


Banii emişi. de Radu I sînt şi ei de două tipuri: pe avers, 
primul tip are coiful și acvila, cu o legendă de tipul IONS: RA- 
DOLVS, al II-lea tip are un scut despicat, în primul fasciat, 
în al II-lea plin şi inițialele slave PB=Radu Voievod. Ambele 
tipuri au pe revers crucea cu brațele ancorate, ca la monedele 
similare ale lui Vlaicu Vodă; reversul e anepigraf (fără inscripție). 

"Începînd cu Dan I, se emit numai două categorii de monede: 
ducați, de data aceasta de mărimea dinarilor, cu greutatea me- 
die de numai 0,50g, şi bani anepigrafi, în greutate de 0,20g. 
Ducaţii sînt numai de tipul comun: pe avers scut despicat și 
fasciat. în I-ul cîmp, în al II-lea o siglă; pe revers coif şi acvilă, 
cu o siglă în cîmp. Mult mai rar este banul lui Dan I; are pe 
avers o acvilă în picioare spre dreapta, cu capul întors spre stînga, 
către o cruce, iar în cîmp, inițiala latină D- întoarsă; pe 
revers, obișnuita cruce cu brațele ancorate, avînd în cantoane 
cîte o treflă. 


Urmează monedele emise de către Dan I şi fratele său, Mircea 
cel Bătrîn, ca domni asociaţi; de data aceasta, asocierea la dom- 
nie a lui Dan şi-a fratelui său, Mircea, a fost înregistrată în Leto- 
piseţul Țării Româneşti ca un fapt istoric, pe care ducaţii cu 
numele amândurora. îl confirmă. Unele piese au numele lui Dan 
pe avers şi al lui Mircea pe revers; există două emisiuni, cu si- 
gle diferite. Altele, dimpotrivă, au numele lui Mircea pe avers 
şi al lui Dan pe revers. Toate poartă legenda în limba slavă. 

Mircea cel Bătrîn (1386—1418, cu întreruperi între anii 
1394—1396, cînd tronul țării a fost ocupat intermitent de către 
Vlad I) bate ducați şi bani. Ducaţii sînt de două categorii: în 
prima categorie intră tipul nr. 1, cel comun, devenit tradițional, cu 
legenda atît în limba latină, cît şi în limba slavă şi cu nume- 
roase combinaţii de sigle; a doua categorie cuprinde ducaţii cu 
efigia lui Mircea cel Bătrîn. Şi aici, se disting alte cinci tipuri 
și anume: | udă 

Tipul nr. 2. Mircea în picioare, din față, purtînd coroană, 
haină lungă, cu sau fără mantie; ține în mîna dreaptă spada, 
în stînga globul cruciger. Pe revers, e reprezentat bustul lui 
Iisus Cristos, cu nimb, ținînd mîna dreaptă ridicată, în mîna 
stîngă o carte strînsă la piept (imaginea lui Iisus ca învățător). 

Tipul nr. 3. Mircea în picioare, din față, cu coroană, într-un 
veșmânt de modă bizantină, ţinând lancea oblică, în mîna dreaptă 
şi globul cruciger în mîna stîngă; pe revers, stema Țării Româ- 
neşti, ca la dinarii de tipul cavalerului ai lui Radu I (scut, coif 
şi acvilă). 

Tipul nr. 4. Mircea în picioare, din faţă, cu coroană, haină 
lungă (ca la nr. 2), ţinînd în mîna dreaptă lancea vertical în jos, 
în stînga globul cruciger; pe revers stema ca mai sus. 

Tipul nr. 5, Mircea ca mai sus, dar și cu mantie; același revers 
ca mai sus. | 

Tipul nr. 6. Mircea ca la tipul nr. 4; același pe revers, dar le- 


genda schimbată. 


= Pe monedele de la tipurile 2—5, legendae în limba slavă şi sună: 
Io Mircea Voevo (da) (nr. 2 numai pe avers, nr. 3—5 pe avers și 
pe revers). Ducaţii de tipul nr. 6 au această legendă pe avers, iar 
pe revers, un text în limba latină insuficient explicat pînă astăzi: 
Petrusian Bi, cu diverse variante. S-ar părea că este vorba de o 
emisiune în legătură cu Banatul Severinului, monedele de. acest 
tip găsindu-se într-adevăr în Oltenia și Banat. 

Ducaţii de tipul nr. 1 (comun) au fost bătuţi în prima parte a 
domniei lui Mircea, pînă la bătălia de la Nicopole (1396); cei cu 
efigie (tipurile nr. 2—6) reprezintă emisiuni din anii 1396—1418, 
cînd voievodul "Țării Româneşti obține o mare autoritate la Du- 
nărea de Jos, ajungînd pentru cîtva timp un arbitru al politicii 
balcanice. | 

În sfârşit, banii lui Mircea cel Bătrîn sînt de un singur tip şi 
reproduc tipul nr. 2 al emisiunilor similare din timpul lui Vlaicu 
Vodă: pe avers, scut și acvilă, pe revers, cruce cu braţele ancorate, 
în cantoane diverse figuri de globule. S-au bătut mai multe serii. 

După bătălia de la Rovine (1394), cînd Mircea, deşi învingă- 
tor, a fost nevoit să se retragă în fața oștilor mult superioare nu- 
meric ale turcilor, unii boieri au ridicat ca domn în scaunul de la 
Curtea de Argeș pe Vlad. Noul domn s-a menţinut în mod inter- 
mitent cu sprijin turcesc pînă la bătălia de la Nicopole, în urma 
căreia, reîntors în ţară, Mircea a reușit să-l înlăture şi să reocupe 
definitiv scaunul domnesc. În scurta sa domnie, Vlad I a bătut 
câteva serii de ducați de tipul comun, cu legenda numai în limba 


slavă. Aceste monede sînt foarte rare. 

Mihail I (1418—1420), fiul și urmașul lui Mircea cel Bătrîn 
asociat câtva timp la domnie de către tatăl său, a bătut numai du- 
caţi cu efigia sa şi legenda slavă, reproducîud tipul nr. 4 din dom- 
nia anterioară. Același tip de ducați este emis şi de către Dan al 
II-lea, un fiu de al lui Dan I (1422—1426, 1427—1431; emisiu- 
nea datează desigur din prima domnie). 


Urmează o perioadă mai lungă de inactivitate a monetăriei 
"Țării Româneşti, pînă în timpul lui Vlad Dracul (1436—1442, 
1443—1446) cînd, în prima domnie, s-au bătut bani anepigrafi 

din metal inferior, avînd pe avers acvila "Țării Românești, cu capul 
întors spre stînga, către o cruce, iar pe revers, un dragon înaripat 
spre dreapta; există încă, o serie în care atît acvila, cât şi dragonul 
au orientarea în sens invers. Deşi aceste monede nu poartă nici 
un nume, se poate afirma în mod sigur că ele au fost bătute de către 
Vlad Dracul, deoarece dragonul figurează şi pe un sigiliu al ace- 
luiaşi voievod. Se ştie de altfel că Vlad Dracul făcea parte încă 
din anul 1431 din ordinul cavaleresc al dragonului, înființat la 
1408 de către Sigismund I de Luxemburg. 


Vladislav al II-lea (1446—1456) bate ducați cu legendă și bani 
anepigrafi, şi unii şi alții de tipul comun muntean, puţin modifi- 
cat: pe avers, scutul despicat are în primul cîmp semiluna deasu- 
pra unei stele cu șase raze (reprezentînd soarele) sau aceleaşi sim- 
boluri aşezate invers, în al doilea fascii; pe revers, coiful şi acvila 
cu capul întors şi ţinînd crucea în cioc, de tipul tradițional. 


Același tip de ducați e reluat de Radu cel Frumos (1462—1475, 
cu unele întreruperi în 1473—1475) și de Basarab cel Bătrîn 
Laiotă (1473—1477, cu întreruperi), cu care se încheie activitatea 
monetăriei muntene în secolul al XV-lea. Ducaţii lui Basarab 
Laiotă au fost atribuiți anterior unui alt voievod, Basarab 
al II-lea (1442—1443), adus la tron împotriva lui Vlad Dracul de 
către Iancu de Hunedoara. Descoperirea unor ducați purtând nu- 
mele lui Basarab Voievod în săpăturile arheologice de la biserica 
Radu Vodă din Bucureşti și de la Lerești (jud. Argeș), săpături 
care au scos la iveală vestigii din a doua parte a secolului al 
XV-lea, ne îndeamnă să atribuim aceste. emisiuni lui Basarab 
Laiotă şi nu lui Basarab al II-lea. | j 


Dintre voievozii Țării Româneşti care s-au succedat de la 1421 
pînă la 1477, nu s-au descoperit pînă astăzi monede care să poată 
fi atribuite următorilor: Radu al II-lea supranumit Praznaglava 
(1420-1427, cu întreruperi), Alexandru I Aldea (1431—1436), 
Mircea al II-lea (1442), Basarab al II-lea (1442—1443) şi Vlad "Țepeș 
(1456—1462, 1476). E probabil ca ei să nu fi bătut niciodată mo- 
nede proprii, deşi această idee e mai greu de admis pentru domnia 
lui Vlad “Țepeș; în acest ultim caz, nu ar fi exclus să se descopere 


în viitor emisiuni monetare care să-i poată fi atribuite cu certi- 
tudine. | 


În ce privește:monetăriile care au funcționat în această perioadă 
în Țara Românească, nu există document care să le ateste existența. . 
Ținând seama de modul de organizare propriu oricărui stat feudal, 
trebuie să admitem că la Curtea de Argeş, capitala ţării, a func- 
ționat cea dintîi monetărie munteană, pe lîngă scaunul domnesc 

al voievodului emitent, Vlaicu Vodă, În răstimpul în care Vlaicu 
a avut ca asociat pe fratele său, Radu I, acesta din urmă şi-a stabi- 
lit probabil reşedinţa la Turnu Severin, unde s-a înfiinţat în 1370 
şi o a doua mitropolie a Țării Româneşti. Este foarte probabil ca 
în aceeaşi vreme, să se fi deschis aici și o nouă monetărie munteană, 
în care s-au bătut la început monedele cu numele lui Radu, ca 
emitent principal, și al lui Vlaicu Vodă, apoi unele emisiuni ale 
lui Radu I (dinari cu efigia sa, în armură de cavaler) şi ale lui 
Mircea cel Bătrîn —ducaţii cu legenda Petrusian. Această monetă- 
rie a fost închisă o dată cu pierderea Banatului de Severin, în 
1419, | | 

După moartea lui Mircea cel Bătrîn, Mihail I a strămutat ca- 
pitala ţării la Tîrgovişte, unde îşi avea reședința încă de pe vre- 
mea cînd era asociat la domnie. Tot aici a fost mutată şi monetă- 

ria întemeiată la Argeş; pare probabil ca la Tîrgovişte să se fi bătut 
ultimele emisiuni monetare muntene din veacul al XV-lea. 

Așa cum s-a arătat mai sus, ducaţii lui Basarab Laiotă sînt 
ultimele emisiuni regulate ale Ţării Româneşti. Datorită greută- 
ților economice, pricinuite de numeroasele invazii turceşti, cu 
devastările aduse țării, voievozii următori nu vor mai exercita 
dreptul de a bate monedă. A contribuit la aceasta și pătrunderea 
masivă a asprului turcesc în circulația internă, înlocuind cu totul 
ducații munteni. Nu a fost o pierdere formală a dreptului monetar, 
ci numai neexercitarea lui timp de aproape patru veacuri, cu ex- 
cepția încercărilor lui Mihnea al III-lea (1658—1659) și ale lui 
Constantin Brîncoveanu (1688—1714), despre care va fi vorba în- 
dată. 

Mihnea al III-lea, cu numele oficial Mihail Radu, a bătut mo- 
nede mărunte, șilingi de bronz, cu efigia sa încoronată pe avers 
şi cu acvila bicefală pe revers. Aceste monede au legenda în limba 
latină şi poartă data 1658. Au fost emise probabil în Transilvania. 
Se cunosc mai multe variante. 

în anul 1713, împlinindu-se un sfert de veac de la urcarea sa 
pe tronul Țării Românești, Constantin Brîncoveanu a comandat 
la Alba Iulia o serie de monede de aur jubiliare, cu caracter de 
monede-medalii. Din relatările istoricilor contemporani, reiese 
că aceste piese s-au bătut în valoare de câte 2,3,5, sau 10 ducați 
de aur (un ducat de aur avea greutatea de 3,50 g). Astăzi se cunosc 
însă numai piese de cîte 5 şi 6 ducați; ele au pe avers bustul dom- 
nitorului spre dreapta, purtînd mantia şi cuca domnească (un gen de 
bonetă de blană), iar pe revers, un scut oval încoronat, avînd în 
cîmp acvila "Țării Româneşti cu aripile deschise și crucea în cioc, 
precum și anul 1713. Legenda e în limba latină. Baterea acestor 

monede a constituit unul din capetele de acuzare aduse în fața Subli- 
mei Porţi de către dușmanii lui Constantin: Brîncoveanu, familia 
Cantacuzineştilor. Se ştie că la 26 august 1714, bogatul voievod al 
Țării Românești era decapitat la Constantinopol, împreună cu fiii 
săi şi cu Ienache Văcărescu. > i 

Monedele de aur bătute de Constantin Brîncoveanu nu au fost 
puse în circulație; de altfel, ele erau destinate probabil să fie împăr- 
ţite ca daruri celor din preajma domnitorului. Piesele care s-au 
găsit în vistieria țării, la mazilirea lui Brîncoveanu, au fost con- 
fiscate şi topite de către turci. Au rămas, aşa cum s-a arătat, 
„cîteva exemplare în greutate de cîte 5 şi 6 ducați. În schimb pie- 
sele de argint, de greutăţi şi mărimi diferite, par să fi fost bătute 
ulterior şi nu au nici o legătură cu intenția lui Constantin Brînco- 
veanu de a-şi marca în acest mod jubileul domniei sale. 


Cu monedele jubiliare emise în 1713 de Constantin Brîncoveanu 
se încheie istoria monetară a “Țării Româneşti. Pentru prima 
oară, dreptul inonetar al domnitorilor români era contestat de către 
Poarta Otomană, de altfel, fără nici un temei juridic, Precedentul 
creat la 1714 avea însă să genereze mari dificultăți un secol 
și jumătate mai tîrziu când, după Unirea Principatelor, problema 
emiterii unei monede naționale va trebui să fie rezolvată în mod 
radical. i Rar i: ia 
O ultimă observație privind aria de Tăspîndire a monedelor 
„Ţării Româneşti. Cele emise în secolul al XIV-lea s-au găsit atît 
în Oltenia și Muntenia, cât şi în Dobrogea, la Luncavița, Niculi- 
țel și Enisala (în jud. Tulcea), precum și în Moldova, la ‘Siret, 
unde s-au descoperit într-un tezaur dinari de la Vlaicu Vodă. Du- 
caţii lui Mircea cel Bătrîn s-au răspîndit de la Orşova pînă la 
Constanţa şi la Suceava, iar cei ai lui Vladislav al II-lea au cir- 
culat şi în Țara Birsei, fapt atestat de unele documente contempo- 
rane; ei au fost descoperiți şi în Moldova, într-un tezaur găsit 
la Cîrpiţi (jud. Iaşi). În afara graniţelor țării noastre, monede 
emise de Vlaicu Vodă, Radu I, Dan I şi Mircea cel Bătrîn s-au gă- 
sit în Bulgaria, la Ecrene, Russe și Vidin, în Iugoslavia la Reșava, 
în Italia, în apropiere de Veneţia (ducați cu efigia lui Mircea 
cel Bătrîn) şi în pusta maghiară (ducați de tipul comun, de la ace- 
laşi emitent). în sfîrşit, şilingii emiși de Mihnea al III-lea s-au 
găsit și în Moldova, la Suceava şi la Ciopleni (R.S.S.—Moldove- 
nească), în două tezaure monetare care mai cuprindeau, printre 
alte piese, şi șilingi cu efigia lui: Dabija Vodă. Din această cerce- 
tare a descoperirilor monetare, reiese mai clar caracterul de mo- 
nede de largă circulație pe care l-au avut emisiunile "Țării Româ- 
nești în secolele XIV—XV și XVII. 

la 


EMISIUNILE MONETARE ALE MOLDOVEI 


Formarea Moldovei, ca stat feudal de sine stătător, a fost 
stinjenită într-o măsură mai mare, în raport cu Tara Românească, 
de către dominația tătarilor, extinsă la răsărit de Carpaţi în urma 
marii invazii din anul 1241. Organizată la început ca o marcă 
militară sub suzeranitate ungurească, Moldova obţine indepen- 
denţa prin acțiunea voievodului Bogdan, venit din Maramureş şi 
sprijinit de forțele locale. Astfel, în anul 1359, lua ființă un nou 
stat feudal românesc de sine stătător, Moldova. | 

Ca și Tara Românească, Moldova nu a emis monede proprii de 
îndată ce a obținut independenţa. A fost necesară mai întîi o peri- 
oadă de organizare administrativă şi de consolidare a domniei, În 
acest răstimp, au circulat în ţară îndeosebi groşii de argint boemi, 
jumătăţile de groşi emise pentru Halici — Rusia Roşie de către 
regele Cazimir cel Mare al Poloniei şi de guvernatorul. Vladislav 
de Oppeln, în numele regelui Ungariei, precum și monedele Țării 
Românești, bătute de Vlaicu Vodă. Acest fapt este atestat de un te- 
zaur descoperit în anul 1912 în orașul Siret, tezaur datînd din anul 
1377 şi care cuprindea toate categoriile de monede înșirate mai 
sus, dar nici o emisiune moldovenească. 

Între anii 1373—1377, în timpul domniei lui Petru Mușat 
(1373—1392), nobilimea feudală polonă, sub conducerea lui Vladis- 
lav de Oppeln, guvernatorul Haliciului, a încercat să-și extindă 
stăpînirea asupra Moldovei, Incercarea a fost însă respinsă într-o 
bătălie cîștigată de oștirea lui Petru Mușat, care reușește astfel 
să consolideze independența statului moldovenesc şi față de vecinii 
de la nord. Ca urmare a acestor împrejurări, Petru Muşat bate înce- 
pînd din 1377 primele monede moldoveneşti: groși de argint. 
Aceste monede au diametrul de 18—20 mm şi o greutate medie 
de 0,96—0,98 g; erau prin urmare mai uşoare decit ducaţii munteni 
bătuţi de Vlaicu Vodă, dar mai grei decît dinarii aceluiaşi voievod. 
Baza metrologică a sistemului monetar moldovenesc era deci o altă 
unitate ponderală, probabil, o adaptare locală a măsurii cunoscute 
în coloniile italiene de la Caffa (în Crimeea), Licostomo și Chilia 
(pe braţul nordic al Dunării) sub numele de sommo. Greutatea ori- 
ginară a acestei unităţi era de 206,5 g, dar adaptarea sa moldove- 
nească nu pare a fi cîntărit mai mult de 192—196 g, judec înd după 
greutatea medie a groșilor lui Petru Mușat. Într-adevăr se ştie că 
dintr-o cantitate de argint egală cu unitatea ponderală (marcă, 
sommo), se băteau de regulă 200 unități ale sistemului monetar. 

În afară de groşi, se pare că în. timpul lui Petru Mușat s-au 
bătut şi jumătăţi de groşi de argint, fiind cunoscut pînă astăzi un 
Singur exemplar într-o colecţie particulară. i 

Groşii emişi de Petru Mușat au pe avers un cap de bour, repre- 
zentat din faţă, cu o stea între coarne şi însoţit în dreapta (stînga 
privitorului) de o rozetă simbolizînd soarele, în stînga (dreapta 
privitorului) de o semilună; poziția acestor două simboluri poate 
fi şi inversă. Uneori, capul de bour ține în bot o floare de crin cu 
un lujer lung. Pe revers, apare un scut despicat, avînd în primul 
cîmp trei sau patru fascii, în al II-lea un număr variabil de flori 
de crin: şapte, şase, cinci, patru, trei, două sau o singură floare de 
crin. Piesele care au șapte flori de crin sînt cele mai vechi; emisi- 
unile cele mai recente au numai două flori de crin. Legenda. e 
întotdeauna în limba latină și sună pe avers SIM PETRI WOI- 
WODI, iar pe revers, SI MOLDAVIENSIS. Cercetările numis- 
matice au stabilit că SIM sau SI sînt prescurtări ale termenului . 
SIGILLUM, legendele de mai sus avînd semnificaţia „Sigiliul lui 
Petru Voievod“ respectiv „Sigiliul < țării > moldoveneşti“. Ju- 
mătatea de gros, fără legendă, are pe avers capul de bour cu sim- 
bolurile obișnuite, iar pe revers, scutul despicat, fasciat în primul 
cîmp şi cu șapte flori de crin în al doilea. i 

De la fratele şi urmaşul lui Petru Muşat, Roman I (1392—1394) 
nu se cunosc monede. Ștefan I (1394—1399) bate groşi de argint 
asemănători cu cei ai lui Petru Muşat, dar numai cu două flori 
de crin în scutul de pe revers. Legenda, în limba latină, e de regulă 
redactată incomplet sau greşit; ea poate fi întregită STEPAN 
WOIWOD şi MONETA MOILDA(VIENSIS). Urmașul său, Iuga 
(1399—1400), nu a bătut monede proprii. PRT Nye 

În schimb, Alexandru cel Bun (1400—1432) a avut o activitate - 
monetară foarte bogată. Încă din primii ani de domnie, el emite trei 
categorii de monede. Cele mai mari au un diametru de 20—283 mm 
şi o greutate medie de 1,36 g. Altele sînt de mărime mijlocie 
ca şi groșii bătuți de Petru Mușat şi Ştefan I; au 18—20 mm în 
diametru și o greutate medie de 0,92 g. Ultimele monede sînt mai 
mici, măsurînd 14—16 mm în diametru şi cîntărind în medie 0,40 g. 
Numismaţii au stabilit că Alexandru cel Bun a extins scara va- 
lorilor sistemului monetar moldovenesc, bătînd dubli groşi, groşi 
Şi jumătăţi de groși, cu caracteristicile respective notate mai sus. 
În modul acesta,circulația monetară era mult ușurată. Alături de 
monedele de argint, cu un titlu foarte ridicat (titlul reprezentînd 
proporția metalului preţios), s-au bătut şi monede asemănătoare” 
ca tip, dar din bilon (argint cu foarte multă aramă) sau chiar de 
bronz, deci de o valoare mult inferioară. Examene de laborator ` 

au scos la iveală prezenţa unor urme de argint și în compoziţia 
acestor monede, dovadă. că. ele erau plasate în circulaţie ca piese 
de argint, cu o valoare forțată. | | 

ntr-o domnie care a durat aproape 32 de ani, era de așteptat 
ca emisiunile monetare să fie foarte numeroase. Se cunosc astfel 
nu mai puțin de șase serii emise în timpul lui Alexandru cel Bun, 
datate destul de precis, cu ajutorul peceţilor aceluiași domnitor 
şi al unor tezaure monetare. Pe. sigiliile moldovenești, e repre- 
zentat capul de bour ca şi pe monede; studiind evoluţia stilistică a 
reprezentării de pe sigilii, s-a putut ajunge la o clasificare cronolo- 
gică a emisiunilor monetare, pe baza analogiilor detaliilor. Iar teza- 
urul descoperit în 1960 la Suceava, pe locul noului hotel — tezaur 
alcătuit din dubli groși bătuţi de Alexandru cel Bun şi de fiul Şi ur- 
mașul. său, Iliaș I — a permis precizarea cronologiei ultimelor 
emisiuni monetare ale celui amintit mai înainte. Folosindu-ne de 
aceste criterii, putem stabili următoarea ordine cronologică a 
emisiunilor monetare din timpul lui Alexandru cel Bun: 

Prima serie, emisă între 1400 şi 1408, cuprinde dubli groși, 
groși şi jumătăți de groși care au pe avers capul de bour cu o floare 
de crin în bot și o stea cu cinci raze între coarne, însoțit 
în dreapta de o rozetă, în stînga de o semilună, iar pe revers, scutul 
despicat, în primul cîmp trei fascii, în al doilea două flori de crin. 
Ca și la Petru Mușat, scutul are de obicei deasupra şi pe laturi cîte 
o floare de crin. Legendele înscrise pe dublii groși şi groși sînt în 
limba latină şi au următorul text: S ALEXANDRI (adică sigi- 
liul lui Alexandru) pe avers şi SMOLDAVIENSIS (sigiliul'<ţării> 
moldoveneşti) pe revers; jumătăţile de groşi sînt întotdeauna 
anepigrafe (fără inscripție). În vreme ce dublii groși şi jumătăţile 
. de groși sînt de argint, groşii sînt bătuţi atît în argint cât Şi din- 
tr-un aliaj inferior, cu multă aramă. 

A doua serie cuprinde numai dubli groși şi groși și a fost emisă 
în. 1408. Diferă de cea dintîi prin următoarele caracteristici: 
capul de bour nu are floare de crin în bot, iar pe revers scutul are 
şapte flori de crin în al doilea cîmp și deasupra un coif mic în profil 
spre dreapta. Legenda e și ea schimbată: MONE ALEXANDRI 
pe avers, WD MOLDAVIENSIS pe revers (adică: moneta lui 
Alexandru, voievodul < țării > moldoveneşti). 

A treia serie, emisă în 1409—1415, diferă de cea anterioară 
numai prin faptul că deasupra scutului, în locul coifului apare o ro- 
zetă ; cuprinde dubli groși, groși și jumătăţi de groși, primele două. 
„valori monetare cu aceeași legendă ca seria a doua, iar jumătățile 
de groși fără legendă. De observat că la jumătăţile de groși, scutul 
de pe revers are numai cinci flori de crin în al doilea cîmp. 

"A patra serie, emisă probabil între 1415—1430, e cea niai bogat 
reprezentată, ca nuniăr- de exemplare cunoscute în zilele noastre. 
Cuprinde dubli groși, groși şi jumătăţi de groși care se deosebesc de 
monedele din:seria anterioară prin prezenţa deasupra scutului de 
pe revers a unui cap de bour, în locul rozetei, iar în cîmpul al 
doilea al scutului sînt riumai cinci flori de crin. Există piese atît de 
argint, cît şi din aliaj inferior sau din bronz. Pe unele variante, 
în cîmpul revezsului apare uneori o cheie sau o siglă. Legenda la 
dubli groşi şi groși e aceeaşi ca la seria precedentă; jumătăţile 
de groși sînt anepigrafe. Fir; CEI: ar: 

A cincea serie, emisă în 1430, e reprezentată de dubli groși, 
groşi şi jumătăți de groși, care au o siglă deasupra scutului de pe 
revers, în locul. capului de bour: K (dubli groși), I (groși) N, T 
(jumătăți de groși). Există şi piese (jumătăți de groși) fără 
sigle deasupra scutului; ele au sigla A (probabil inițiala nume- 
lui lui Alexandru), alături de scut. Se cunosc emisiuni de argint 
şi de bronz, din fiecare: valoare. Legenda, la dubli groși şi groși, 
rămîne neschimbată. Aii ; 

Ultima serie (tipul -VI), emisă în 1431, e alcătuită din dubli 
groși și jumătăți de groși care reproduc acelaşi avers ca la seriile 
II—V inclusiv, iar pe revers, prezintă un scut despicat, în pri- 
mul cîmp trei fascii, în al II-lea șapte flori de crin; deasupra: scu- 
tului e o coroană cu trei flori de crin. Pe revers, în cîmpul mone- 
delor, apare cîte o siglă. Toate exemplarele cunoscute sînt numai 
din argint. Legenda e aceeași (numai la dubli groși, jumătățile de 


groşi fiind fără legendă)... | 

„În afară de seriile enumerate mai sus, a căror succesiune a putut 
fi stabilită cu destulă rigoare, mai există unele emisiuni de jumă- 
tăți de groși, care au pe avers capul de bour, pe revers o cruce cu 
braţele egale; se cunosc mai multe variante bătute din argint, 
altele din aliaj inferior sau din bronz. Nu au legendă. Au fost emise 
desigur spre sfîrșitul domniei lui Alexandru cel Bun, probabil 
între 1415 şi 1431 și nu ar fi exclus să reprezinte o emisiune loca- 
lá, la Cetatea Albă, oraș care a emis monede proprii în secolul al 
XV-lea; despre ele va fi vorba mai jos. | 


Studiul reprezentărilor de pe monedele emise de către Alexan- 
dru. cel Bun ne dă posibilitatea să înţelegem cum s-a alcătuit 
stema Moldovei. Ca şi în Țara Românească, elementul cel mai 
vechi este emblema care era fixată în, creştetul coifului; aici, capul 
de þour. Ea figurează pe aversul monedelor şi în cîmpul sigiliilor 
domneşti, ajungînd să reprezinte stema Moldovei, a ţării înseși. 
Scutul cu fasciile şi cu florile de crin a fost adăugat mai tîrziu, 
fiind adaptat după stema Ungariei angevine. După cum vom vedea, 

acest element al stemei nu a avut o întrebuințare constantă. în 
Moldova, florile de crin fiind adesea înlocuite cu alte mobile (ele- 
mente) heraldice. | | i ya TA 

După moartea lui Alexandru cel Bun, izbucnesc în Moldova 
lupte dinastice care au durat un sfert de veac. Fiii legitimi şi ne- 
legitimi şi nepoţii lui Alexandru cel Bun au obținut rînd pe rînd 
tronul Moldovei, fiecare pretendent fiind susținut de. către o :par- 
tidă de boieri. La un moment dat, s-a ajuns la împărțirea țării în 
două, cu doi voievozi, două capitale și două sfaturi. domnești. 
Aceasta se petrece între anii 1435—1442, cînd, deşi în mod formal 
exista o asociere între Iliaș I şi Ștefan al II-lea, în realitate erau 
două domnii distincte. 

Fenomenul de fărîmiţare feudală amintit mai sus se oglindește 
şi în emisiunile monetare ale vremii, care încep să devină mai va- 
riate ca tipuri. Astfel, Iliaş I (1432—1433; 1435—1442, a doua oară 
asociat cu fratele său, Ştefan al II-lea) emite dubli groși, groși 
şi jumătăţi de groşi de tipurile următoare; — a r 

Tipul I, cuprinzînd dubli groși de argint, este identic cu ultima 
emisiune a lui Alexandru cel Bun: pe avers capul de bour cu ele- 
mentele obişnuite, pe revers, scutul despicat şi încoronat, fasciat 
în primul cîmp, iar în al II-lea cu şapte flori de crin. A fost emis 
în 1432 și are înscrisă legenda pe avers MONETA HELIE W (AIWO) 
„DE, pe revers, WDE MOLDAVIENSIS (moneta lui Ilie, voie- 
vodul < țării > moldoveneşti). 

Al Ii-lea tip e reprezentat de unele emisiuni de groşi care se 
aseamănă cu cele din seria a IV-a a lui Alexandru cei Bun, avînd 
deasupra scutului de pe revers un cap de bour. Legenda se schimbă; 
ea sună: ELIAS WAIWODA pe ambele fețe ale monedei. A fost 
emis probabil în 1432—1433. i 

Al III-lea tip cuprinde groși de bronz care au pe avers capul de 
bour cu o coroană între coarne, celelalte elemente rămînînd neschim- 
bate, iar pe revers, scutul cu fascii și flori de crin, fără nici un 
element heraldic sau siglă deasupra. Legenda este aceeaşi ca la tipul 
II. A fost emis probabil în a II-a parte a domniei lui Iliaș, după 
împăcarea sa cu Ștefan al II-lea şi realizarea unei asocieri formale 
a celor doi fraţi. Prezenţa neobişnuită a coroanei între coarnele 
bourului — singurul caz cunoscut în numismatica Moldovei — 
poate indica, după părerea noastră, situația ierarhică predomi- 
nantă a lui Iliaş, față de Ştefan al II-lea. Legenda se menţine 
neschimbată. Data emisiunii: probabil 1435—1436. T AEN 

Al IV-lea tip cuprinde groși şi jumătăți de .groşi care au pe 
avers capul de bour cu stea între coarne şi celelalte elemente obiş- 
nuite, iar pe revers, uŭ scut avînd în. cimp o figură ce pare a fi 

alcătuită din două potcoave cu gura în jos (sau litera grecească w, 

răsturnată) ; deasupra acestei figuri e o cruce cu brațele egale. Cîte- 
odată în cîmpul monedei sau deasupra scutului e imprimată o siglă; 
de asemenea, pe jumătăţi de groși, alături de scut figurează une- 
ori buzduganul domnesc, în poziţie verticală, Groşii au fost bătuți 
din argint sau din bronz, jumătăţile de groși numai din bronz. 
Emisiunea acestei monede datează din anii 1436—1442. Legenda, 
pe groşi, e aceeași. A i 

Ultimul tip cuprinde numai groși de bronz, cu aceeaşi legendă 
şi acelaşi revers ca mai sus; pe avers însă, în locul capului de bour 
e reprezentat un cavaler în armură, cu coif pe cap, călărind spre 
stînga privitorului. Realizarea e mult mai rudimentară. E probabil 
ultima emisiune monetară a lui Iliaș. 

În timpul domniei asociate a lui Iliaş I cu Ştefan al II-lea, s-au 
emis dubli groși de argint şi groşi de bronz, care poartă- pe avers 
capul de bour cu elementele sale obișnuite: stea, rozetă şi semilună, 
iar pe revers, scutul despicat şi încoronat, în primul câmp fasciat, 
în al II-lea şapte flori de crin, În cîmpul reversului, figurează în 
dreapta scutului buzduganul, în stînga spada. Legenda aversului 
poartă numele lui Iliaș: ELIAS WOIWODA, în timp- ce pe 
revers, apare numele fratelui său: STEFANVS. WOIWODA. 
Emisiunea lor datează probabil din 1435—1436, începutul dom- 
niei asociate. ` l i | il i 

Ştefan al II-lea (1433—1435; domnind singur; 1435—1442, aso- 
ciat cu Iliaș I; 1443—1447, domnind din nou singur sau asociat cu 
Petru al II-lea între anii 1444—1445) emite de asemenea dubli 
groși, groşi și jumătăți de groşi, cu următoarele caracteristici: 

Tipul I, asemănător cu emisiunile anterioare ale lui Alexan- 
dru cel Bun (tipul VI) și Iliaș I (tipul I), are pe avers capul de 
bour, pe revers, scutul despicat, fasciat şi cu şapte flori de crin, 
timbrat de o coroană. S-au emis dubli groși cu legenda MO STE- 
FA WOIWODE pe avers şi MO MOLDAVIENSIS pe revers sau 
alte formule asemănătoare, precum și jumătăţi de groși, anepigrafe; - 
există piese de argint, dar şi de bronz. Pe reversul acestor monede, 
apar unele sigle care se întîlnesc și pe emisiunile similare ale lui 
Alexandru cel Bun sau ale lui Iliaș. Datează din anii 1433—1435. 


„AL doilea tip, emis în aceeaşi vreme, diferă de cel anterior 
numai prin lipsa coroanei icare-timbrează scutul. Sînt cunoscuți 
numai. groși de argint. Aceeași legendă (cu unele variante). 
„Al III-lea tip cuprinde. groși. şi. jumătăţi de groși cu aversul 
identic, dar pe. revers scutul. despicat, timbrat. de o coroană, are 

în primul cîmp o plantă sau o ramură, iar în al II-lea fascii; alte- 
ori, aceste elemente heraldice sînt dispuse viceversa. Legenda 
(numai în cazul groșilor) e asemănătoare cu cea de la tipurile 
precedente. Emisiunea aceasta poate fi datată între anii 1435—1443. 
Tipul IV (groși şi jumătăţi de groși) cu aversul identic, are pe 
revers un scut despicat şi încoronat, în primul cîmp trei fascii, 
în al doilea cruce dublă. Aceeași legendă ca mai sus, pe mone- 
dele avînd valoarea groșilor. Datare: 1443—1445. i 


Tipul V diferă de cele anterioare numai prin modul în care este 

redat scutul de pe revers, cu un M străpuns de o spadă în cîmp. 
Există atît groşi cu numele emitentului, cît ṣi jumătăți de groși, 
fără legendă; datează din 1446—1447. 
„Din domnia asociată a lui Ştefan al II-lea şi Petru al II-lea nu 
se cunosc monede. Există însă groși similari tipului IV de mai sus, 
dar cu legenda MONETA PETRI pe avers, WAWIWODE MOL 
pe revers (moneda lui Petru, voievodul Moldovei), şi care au fost 
emise desigur de către Petru al II-lea, simultan cu cele bătute de 
Ştefan al II-lea, clasificate în ultima emisiune. Pe monedele de 
acest; tip ale lui Petru al II-lea, poziţia crucii duble variază: cînd 
în primul, cînd în al II-lea cîmp al scutului de pe revers, iar 
uneori, deasupra aceluiaşi scut apare o rozetă, în locul coroanei. 
Tot lui Petru al II-lea, care a domnit încă de două ori: în 1447, 
asociat cu Romanal II-lea, fiul lui Iliaș, iar în 1448—1449 singur, 
îi mai pot fi atribuite şi alte monede: groşi cu numele său şi jumă- 
tăţi de groși anepigrafe şi care au pe revers un scut despicat, fas- 
ciat în primul cîmp şi cu un buzdugan în al II-lea cîmp; uneori, 
deasupra scutului figurează o coroană sau o siglă: K de exemplu. 
Toate aceste emisiuni pot fi datate în anii 1447—1449. 

Roman al II-lea (asociat la început cu Petru al II-lea, apoi 
rămânând singur; 1447—1449) bate groși şi jumătăţi de groși ce se 
deosebesc de emisiunile anterioare, ca tip, prin prezența capului 
de bour în al doilea cîmp al scutului de pe revers. Legenda groși- 
lor sună: MONETA ROMAN pe avers, WAWIWODA MOLD pe 
revers: Moneda lui Roman, voievodul Moldovei. Toate piesele 
cunoscute sînt de bronz. > 


Alexandru al II-lea, supranumit Alexăndrel (1449, 1452—1454, 
1455), alt fiu al lui Iliaș şi frate cu Roman al II-lea, a bătut două 
tipuri de monede: groşi și jumătăţi de groși de argint şi de bronz. 
Primul tip are pe avers stema obișnuită a Moldovei — capul de 
bour, cu elementele sale tradiționale, iar pe revers, un scut avînd 
în cîmp o coroană cu trei flori de crin; deasupra scutului și. dede- 
subtul coroanei cîte o rozetă. Legenda e în limba latină și are 


al 


Doe i 


acelaşi cuprins atît pe avers cât şi pe revers: MONETA ALESAN 
(DRI); piesele de o jumătate de gros sînt anepigrafe.. ll. 

Al II-lea tip, cu aversul similar, are pe revers un scut despicat, 
în primul cîmp trei fascii, în al II-lea cinci flori de crin; deasupra 
scutului, sigla M. Pe monedele care au valoarea de un gros, legenda 
e în limbă slavă — primul caz în care limba slavă se întrebuin- 
țează în Moldova în textul inscripțiilor de pe monede. Ea are 
următorul cuprins. (în traducere): Grosul lui Alexandru (pe avers) 
voievod (pe revers). Jumătăţile de gros sînt, ca întotdeauna, ane- 
pigrafe. | d Ee n a Aa ta , 

Bogdan al II-lea (1449—1451), al patrulea fiu al lui Alexan- 
dru cel Bun și tatăl lui Ştefan cel Mare, a emis groși şi jumătăţi 
de groși de argint. Se cunoaşte un singur tip, care are aversul 
obişnuit al monedelor moldoveneşti, iar pe revers, un scut avînd 
deasupra sigla N, iar în cîmp, buzduganul domnesc şi spada 
aşezate paralel, în poziţie verticală. Legenda (pe groși) e în limba 
latină şi are următorul conţinut: BOGDAN VOIEVODA pe 
avers, WD MOLDAVIENSI pe revers. i i 
` Iui Bogdan îi urmează Petru al III-lea Aron, ultimul fiu 
al lui Alexandru cel Bun; a domnit în trei rînduri (1451—1452, 
1454—1455, 1455—1457), alternînd cu Alexăndrel. În prima, şi a 
doua domnie, Petru Aron emite groși şi jumătăţi de groși în 
sistemul monetar folosit cu începere de la Alexandru cel Bun, 
avînd pe avers, capul de bour, pe revers un scut cu o siglă dea- 
supra, iar în cîmp buzduganul şi spada încrucișate. Se observă. 
că aceste elemente heraldice au fost preluate de la monedele 
emise de către Bogdan al II-lea (acolo însă, ele erau așezate: 
alături, în poziţie verticală): Pe groşi, legenda e redactată astfel: 
MONETA PETRI pe avers, WAWIWODE MOL, pe revers. 

În a III-a domnie, Petru Aron procedează la o reformă a 
sistemului monetar moldovenesc. De data aceasta, bate piese 
mai mici, dar dintr-un argint mult mai bun. Groşii au 14—16 mm 
în diametru și 0,60 g greutate medie, iar jumătăţile de groși, 
identice ca tip, dar fără legendă, au un diametru de 12—13 mm 
şi o greutate medie de 0,30 g. Prin această reformă, s-a urmărit 
crearea unei monede mai valoroase, susceptibilă de a facilita 
schimburile economice, într-o vreme în care negustorii moldove- 
ni cutreierau mările cu corăbiile lor, obţinînd în acest scop un 
privilegiu comercial de la Mahomed al II-lea, care le deschidea 
accesul în porturile imperiului otoman; Tipul noilor monede redă: 
pe „avers capul de bour obişnuit, iar pe revers înfăţişează un 
scut încoronat avînd în cîmp o cruce cu braţele egale, ancorate, 
iar. alături de scut, cîte o siglă. Legenda de .pe groși, în limba 

latină, aduce şi ea o noutate: pe avers e numele emitentului 
PETRVS VAIVODA, pe revers textul sună: MONETA MOLDA- 
VIE. E pentru prima oară cînd pe o monetă românească, legenda 
arată clar că ea este a țării şi nu a voievodului emitent, ceea 
„ce dovedeşte o schimbare radicală a mentalității domniei feudale. 

Spre mijlocul secolului al XV-lea, mai precis în timpul dom- 
niilor lui Alexăndrel și ale lui Petru Aron, s-au emis monede cu 
caracter urban la Cetatea Albă, intrată sub stăpînirea lui Roman I 
către sfîrşitul sec. al XIV-lea. E vorba în primul rînd de moneda 
de bronz avînd pe avers capul de bour al Moldovei, iar pe 
revers, o cruce cu braţele egale și legenda Asprokastru, numele 
bizantin al Cetăţii Albe. Aceeași cruce cu braţele egale — reprezen- 
tînd desigur stema oraşului—a fost aplicată drept contramarcă 
pe o serie de aspri tătăreşti de argint, provenind dintr-un tezaur 
datînd din timpul lui Ștefan cel Mare și descoperit la Cîrpiți 
(jud. Iași). | 

Sub domnia lui Ştefan cel Mare (1457 —1504), se emit mai de- 
parte groşi şi jumătăţi de groşi din argint, în sistemul creat prin 
reforma lui Petru Aron. Emisiunile lui Ştefan cel Mare se înca- 
drează în două tipuri. Primul tip are pe avers capul de bour, pe 
revers un scut despicat, în primul cîmp o cruce cu brațele egale 
deasupra unei rozete, iar în al doilea trei fascii. Celălalt tip are 
aversul identic, iar pe revers, un scut avînd în cîmp o cruce. 
dublă, Din fiecare categorie, există atît groși cît şi jumătăţi de 
groși, cu mai multe variante. Pe monedele de un gros, legenda 
la ambele tipuri e redactată astfel: MONETA MOLDAVIE, pe 
avers, STEFANUS VOIEVODA pe revers. Cercetările numisina- 
tice au stabilit că monedele de primul tip au fost emise între 
anii 1457 —1476, în vreme ce piesele de tipul cu crucea dublă au 
fost bătute spre sfîrşitul domniei lui Ştefan cel Mare și anume 
între anii 1480—1504. Ca realizare, se poate spune că emisiunile 
marelui voievod al Moldovei au atins cel mai înalt nivel artistic, 
unoscut pînă atunci. a ie 

Bogdan al III-lea (1504—1517) păstrează tipul cu crucea dublă 
în scut, dar revine la sistemul monetar anterior reformei lui 
Petru Aron şi bate groși şi jumătăţi de groși atît din argint cît 
şi din bronz. Legenda pieselor intrînd în categoria groșilor e de 
data aceasta în limba slavă şi are următorul text (în traducere): 
Io Bogdan Voievodul şi domnul "Țării Moldovei; începe pe avers 
şi continuă pe revers. Jumătăţile de groși sînt anepigrafe. 

Ștefăniță (1517—1527) păstreză neschimbat atît sistemul, cit 
şi tipul adoptat de predecesorul său, cu deosebirea că pe mone- 
dele sale, capul de bour figurează de data aceasta în cîmpul unui 

scut, ca şi crucea dublă de pe revers; forma scutului diferă de 
aceea devenită tradițională. Se bat groşi cu legenda în limba 
slavă (Io Ştefan Voievodul şi domnul Țării Moldovei), şi jumă- 
tăți de groși anepigrafe; există emisiuni de argint, din aliaj in- 
ferior sau chiar de bronz. - x 
În secolul al XVI-lea, sistemul monetar al Moldovei suferă 
numeroase schimbări. Mai întîi, după Ștefăniță, emisiunile mone- 
tare moldoveneşti încetează, pentru cîteva decenii, Alexandru Lă- 
pușneanu (1552 — 1561, 1564—1568) bate în anul 15580 monedă de 
argint într-un sistem nou, al dinarilor ungurești. Pe avers, e înfă- 
țișat un scut împărțit în patru cartiere (scartelat), avînd în pri- 
mul cartier trei fascii, în al II-lea o cruce dublă, în al III-lea 
trei rozete aşezate în linie oblică de sus în jos, în al IV-lea două 
flori de crin, una în sens invers față de cealaltă; în centru, un scut 
mic avînd în cîmp capul de bour. Legenda sună: ALEXANDER 
D. G. W. MOL. 1558 (adică Alexandru cu mila lui Dumnezeu, 
voievodul Moldovei). Pe revers, e reprezentată Maica Domnului 
cu pruncul în brațe; legenda sună: PATRONA MOLDAVI(E). 
Atât tipul, cît şi legenda de pe revers sînt adaptate după dinarii 
ungureşti luaţi ca model. Adaptarea monedei moldovenești după 
dinarul unguresc se datoreşte relațiilor strînse de comerț pe care 
voievodul le avea cu Transilvania, prin intermediul Bistriţei; 
pentru înlesnirea afacerilor sale, Alexandru Lăpușneanu a căutat 
să unifice monedele care circulau de ambele laturi ale Carpaţilor, 
===" Despot Vodă (1561—1563) a emis una din cele mai interesante. 
serii din numismatica Moldovei. În 1562, el bate dinari de argint 
aidoma cu cei emiși în veacul anterior de către Matei Corvin, 
regele Ungariei (1458—1490); nu lipseşte nici corbul cu inelul în 
cioc. Numai legenda indică pe adevăratul emitent: IOHANN 
D. G. WAIWODA 1562 pe avers, PATRONA MOLDAV pe re- 
vers. În acelaşi an, se mai bat şi piese de bronz denumite mangiri 
(ca şi monedele turceşti divizionare din, această vreme). Pe aver- 
sul lor, e reprezentat capul lui Despot spre dreapta, cu o diademă, 
lar pe revers, capul de bour cu atributele sale tradiționale. Le- 
genda acestei piese are următorul text: PATRONA MOLDAWI 
pe avers (text nepotrivit cu efigia voievodului), iar pe revers, 
IOHAN D: G. WAIWODA 1562. În acelaşi an, Despot mai bate 
şi o monedă de argint mult mai mare, un zaler cu un diametru 
de 40 mm şi o greutate de 28,50 g. Pe avers, e reprezentat; bustul 
său încoronat în profil spre dreapta, îmbrăcat în armură, ținînd 
în mîna dreaptă spada, în stînga globul cruciger; în jur, legenda 
HERACLIDIS DESPOTE PATRIS PATRIE (adică subînţeles 
(moneda). lui - Heraclide, Despotul, tatăl patriei), iar în cîmp 

anul 1562. Pe revers apare acvila bicefală (cu două capete) înco- 
ronată, purtînd pe piept un scut mare divizat în 16 cartiere, 
fiecare avînd câte o figură heraldică, dintre care unele se repetă; în 
centru, capul de bour. Legenda sună: VINDEX ET DEFENSOR 
LIBERTATIS PATRIE (răzbunător şi apărător al libertăţii pa- 
triei). 
3i 1563, Despot Vodă bate dinari și taleri asemănători celor 
descriși mai sus, dar cu milesimul (anul baterii) schimbat; ta- 
lerul de altfel are şi cîteva modificări destul de însemnate: por- 
tretul are alte trăsături, anul nu mai e imprimat în cîmp, ci În- 
cheie legenda; stema de pe revers are multe elemente heraldice 
schimbate. În afară de aceste specii, se mai emit alte două noi, ne- 
întîlnite pînă atunci în istoria: monetară a Moldovei. Cea dintîi e 
un ducat de aur, cunoscut astăzi într-un singur exemplar, păstrat 
în Muzeul de istorie de la Budapesta; în țara noastră, există două 
copii galvanoplastice la muzeele de istorie din Braşov și din 
Ploieşti. Pe avers, e reprezentat bustul lui Despot încoronat spre 
dreapta, cu aceeași legendă ca la taleri şi cu cifrele 63 (deci 1563) 
în cîmp; pe revers, acvila bicefală încoronată poartă pe piept un 
scut împărțit în. patru cartiere, în primul cartier un turn, în al 
Il-lea un arbore în jurul căruia se încolăcește un. șarpe, în al 
III-lea un leu, în al IV-lea un peşte cu un inel în gură; peste 
tot în centru capul de bour într-un scut oval. Aceeași legendă ca 
pe reversul talerilor. Piesa are 23 mm în diametru și o greutate de 
3,55 g. | 
Ultima monedă bătută de Despot Vodă este un ot de argint, 
valorînd 1/, de taler şi cunosent într-un singur exemplar, păstrat 
pînă acum câțiva ani într-o colecție particulară. Pe avers, e repre- 
zentat bustul încoronat al lui Despot spre dreapta purtînd armură; 
împrejur se află legenda: PRINCIPIS MOLDAVIAE (subinţeles 
moneda principelui Moldovei) şi anul 1563; pe revers, capul de 
bour cu un inel în nări, stea între coarne, soarele în dreapta şi" 
semiluna în stînga, totul într-un cartuș; legenda reversului sună: 
MONETA NOVA MOLDAVI (moneda nouă a Moldovei). Repre- 
zentarea neobişnuită a capului de bour,.cu un inel în nări, tră 
dează o influență poloneză. 
În ce priveşte elementele heraldice atit de variate, care figu- 
rează în stema de pe ducaţii și talerii lui Despot Vodă, s-a făcut 
“de curînd dovada că ele nu sînt simple plăsmuiri, ci simbolizează 
originea: emitentului, potrivit pretențiilor sale. . 
Urmașul său, Ştefan Tomşa (1563—1564) emite dinari identici 
ca tip cu cei ai lui Despot, .cu deosebirea că poartă pe avers le- 
genda STEFAN D. G. WAIDA (Ștefan, din mila lui Dumnezeu, 

TTo) Există două emisiuni, purtînd anii de batere 1563 și 
1564. l 
Cîţiva ani mai tîrziu,. Ion Vodă, supranumit. de cronicari cel 
Cumplit (1572—1574) bate o monedă de aramă într-un sistem nou, 
avînd diametrul de 25 mm şi greutatea medie de 6,52 g. Pe avers, 
ea ne înfățișează efigia voievodului, capul său cu barbă, spre dreap- 
ta, purtînd o pălărie cu borurile mici, împrejur o legendă în 
limba veche românească, scrisă cu litere chirilice: Oteţ Moldovei 
(adică tatăl Moldovei). Pe revers, un cap de bour cu stea între 
coarne, în cîmp literele chirilice ZPA =7081, anul de la facerea 
lumii, echivalent cu anul 1573 al erei noastre. Legenda e tot în 
limba veche românească, scrisă cu aceleași caractere chirilice și 
are următorul conținut: Akce ghereghie Moldovei (adică accea 
<din> monetăria Moldovei). Termenul akce. este numele turcesc 
al unităţii monetare otomane, asprul, o monedă măruntă de argint 
cu care era echivalentă acceaua de aramă a lui Ion Vodă. E locul 
să atragem atenţia asupra faptului că monedele sale sînt cele dinti . 
a căror inscripţie a fost redactată în limba română. E 
Din nou urmează o întrerupere în activitatea monetară a Mol- 
dovei, pînă în 1595, cînd Ştefan Răzvan bate o monedă de argint 
ce se încadrează într-un nou sistem. Această monedă înfățișează pe 
avers bustul voievodului în profil spre dreapta, purtînd coroană 
închisă; legenda, în limba latină, adaptată după modelul celei 
române, sună: STEPH BOIBOD MOLDOB. Pe revers, într-un . 
scut oval, e înfățișat în cîmpul de sus al monedei capul de bour, 
în dreapta și stînga scutului cîte un. trandafir; dedesubt, o in- 
scripție în limba latină pe patru rînduri: GROS ARG T/RIP REG 
MO/OLDABIA / 1595, ceea ce înseamnă: gros triplu de argint al. 
domniei Moldovei. În cîmpul inferior al monedei mai e înfățișat 
un scut mic avînd în cîmp o spadă cu vîrful în jos, între două se- 
milune ; este blazonul vistiernicului polon Jan Dulski, care a înde- 
plinit această funcţie între anii 1581—1590. O altă monedă de la 
acelaşi voievod are pe avers bustul său în armură, din faţă, ținînd 
la piept un scut cu capul de bour, iar în mîna dreaptă o sabie în- 
covoiată,; în dreapta semiluna, în stînga o stea. Legenda e în limba 
slavă şi menționează numele lui Ştefan Voievod. Reversul repro- 
duce tipul unei monede de trei groși, emisă pentru Polonia în 1581. 
Deşi anul indicat nu corespunde cu domnia lui Ştefan Răzvan 
(1595) nu încape nici o îndoială că şi această piesă a fost emisă de 
același voievod. Diametrul celor două monede ale lui Răzvan este 
de 20-21 mm, iar greutatea de 2,20 g. | 
Moneda de trei groși emisă pentru regatul Poloniei şi posesiunile 
sale — Lituania, Riga, Elbing — pătrunde tocmai în acest. răs- 

timp în țările române, unde va fi imitată de către Ștefan Răzvan 
şi unii principi ai Transilvaniei. Despre rolul acestei piese în isto- 
ria economică a țărilor române, se.va vorbi mai pe larg, cu pri- 
lejul examinării monedelor străine care au circulat aici în trecut. 

Doi ani mai tîrziu, Ieremia Movilă (1595—1600) încheie un 
tratat cu Polonia, obţinînd printre altele, dreptul de a bate mo- 
nedă după modelul celei poloneze, avînd același titlu și aceeaşi 
greutate și valoare nominală. În felul acesta, moneda sa putea fi 
primită pe teritoriile supuse jurisdicției coroanei poloneze. Deși 
senatul polonez nu a aprobat acest tratat, se ştie sigur că Ieremia 
Movilă a exercitat drepturile conferite prin clauzele expuse mai sus 
şi a bătut moneda asemănătoare ca tip cu piesele poloneze de trei 
groși, a căror legendă de altfel o copiază; se deosebesc numai prin 
faptul că pe revers au în cîmpul superior un medalion cu capul de 
bour. Cîteva exemplare de acest gen poartă efigiile şi numele regi- 
lor Poloniei Ștefan Bathori (1575—1586) şi Sigismund al III-lea 
Wasa (1587—1632); ca emisiuni ale lui Ieremia Movilă, ele însă 
nu pot fi datate decît în intervalul 1597—1600. 

Intrând în sec. al XVII-lea, baterea «de monede proprii înce- 
tează în Moldova. Ca şi în Țara Românească, încetarea emisiuni- 
lor monetare regulate ale Moldovei se datorește unei cauze de 
ordin economic, deoarece din punct de vedere al dreptului interna- 
tional nu a existat nici o interdicție formală din partea puterii 
suverane, a imperiului otoman. Vom vedea că Transilvania care 
a avut între anii 1541—1600 același statut juridic, în raport cu 
Sublima Poartă, a bătut monede proprii în tot acest răstimp, 
beneficiind de o organizare economică mult mai dezvoltată. 


După o întrerupere de şase decenii, în timpul domniei lui 
Eustratie Dabija (1661—1665) se reia, pentru scurtă vreme, bate- 
rea de monede moldovenești. Redeschiderea monetăriei de la Su- 
ceava are loc în anul 1662, fapt atestat de unele emisiuni 
şi documente scoase la iveală în timpul din urmă. Monedele bătute 
de Dabija sînt toate de bronz, au 15—16 mm în diametru și o gre- 
utate de 0,60 g; ele reprezintă o specie monetară denumită în lati- 
nește solidus; este vorba de o monedă măruntă, de argint inferior 
sau chiar de bronz, care nu are nimic comun, în afară de nume, cu 
vechea unitate de aur romană și bizantină. În țările de limbă ger- 
manică i s-a spus schilling (șiling), în limba polonă era denumită 
szelag (pronunţat şelong), iar în Moldova, numele ei s-a transfor- 
mat în șalău, cum l-a consemnat cronicarul Neculai Muste. 

- Şiliugii sau şalăii lui Dabija Vodă au pe avers efigia emiten- 
tului; domnul călărind spre stînga, cu capul descoperit; poartă 
barbă; sub cal, e reprezentat uneori un cap de bour. La acest tip 

unic de avers, corespund pe revers mai multe. reprezentări, alcă- 
tuind tot atîtea emisiuni distincte. | ioj | 
La primul tip, e reprezentată pe revers o căciulă domnească, 
rotundă, dedesubt spada şi buzduganul încrucișate; la al doilea 
tip căciula e țuguiată, în diverse variante, dedesubt de asemenea 
o sabie încovoiată şi un buzdugan încrucișate. 
Al treilea tip are pe revers o singură literă: S,T sau V, litere 
al căror înţeles nu a putut fi explicat. i 
Al patrulea tip are pe revers o monogramă alcătuită din două 
litere: C și B, Cşic, Cşi A, Cşi HE, C și P, 9/1, C şi x şi 
în fine, D şi I. Cu excepţia ultimei monograme, care ar putea re- 
prezenta inițialele numelui lui Istratie Dabija, sensul celorlalte 
rămîne obscur. 
Cu privire la legenda acestor piese, observăm că ea variază de 
la o emisiune la alta, gravitînd în jurul a cîte două tipuri atît 
pentru avers cît și pentru revers. Legendele de pe avers sînt de 
tipul IOHAN ISTRAT DB VV sau IOHAN ISTRAT PRINCEPS 
(primul tip), ori DABISA ISTRAT VV (al doilea tip). Pentru 
revers, se întîlnesc legende de tipul SOLIDUS DGRM urmat de 
„două sau trei cifre: 16, 168; al doilea tip începe cu MONETA..., 
continuarea neputînd fi descifrată pe. exemplarele publicate pînă 
în prezent. De cele mai multe ori, apar erori de redactare, care fac 
aceste legende de neînțeles. | 
Alături de monedele purtînd efigia și numele domnitorului 
Moldovei, monetăria de la Suceava a bătut, în timpul domniei lui 
Dabija, imitații ale şilingilor polonezi, suedezi și prusieni, care au 
fost folosite nu numai în țară, ci şi în regatul vecin al Poloniei, 
unde au invadat oraşele și au provocat mari nemulțumiri con- 
semnate de cronicarii contemporani. Această imitare a monedelor 
străine a continuat şi sub domniile următoare ale lui Gheorghe 
Duca (1665—1666, 1668—1672, 1678—1683) şi Iliaș Alexandru 
(1666—1668). La 1711, imitaţiile de provenienţă, moldovenească, 
denumite într-un tratat internațional cu numele pitoresc de dom- 
niţe, erau încă, în circulație în Polonia. q 
Cu această activitate.se încheie baterea de monede în Moldova; 
despre încercările neizbutite din veacul al XIX-lea, încercări de 
a bate din nou monede proprii, va fi vorba într-un capitol separat. 
Ca şi monedele "Țării Româneşti, emisiunile monetare ale Mol- 
dovei au avut o largă arie de circulaţie. Groșii lui Petru Muşat 
s-au răspîndit pînă în Dobrogea, la Luncavița, Niculiţel şi Eni- 
sala; s-au găsit în Țara Românească într-o localitate necunoscută 
(tezaur de 1000 groși), la Bucureşti și la Căluiu (jud. Olt), iar. în 
Transilvania au apărut pînă în apropiere de Oradea, unde s-a des- 

coperit un întreg tezaur de astfel de monede, publicat de curînd. 
Emisiunile lui Alexandru cel Bun sînt prezente în Dobrogea, la 
Măcin (alcătuind un mic tezaur), dar piese izolate s-au găsit şi la 
Curtea de Argeş și la Turnu Severin. Dincolo de graniţele terito- 
riului românesc, groşii lui Petru Muşat au ajuns pînă în Iugoslavia, 
la Reșava. În sec. al XVI-lea, dinarii bătuți de către Alexandru 
Lăpuşneanu şi Despot Vodă au circulat şi în Transilvania. Prin 
furmare, monedele Moldovei au avut şi ele rolul unui mijloc de 
! schimb folosit pe întregul teritoriu românesc ca și emisiunile mone- 
| tare muntene. 


EMISIUNILE MONETARE ALE TRANSILVANIEI 


Pe teritoriul Transilvaniei, luat în înțelesul său mai larg, au 
apărut încă din sec. al X-lea formaţiuni politice românești de tip 
feudal timpuriu, conduse de duci, termen corespunzător aceluia 
de voievod, în latina izvoarelor narative ale evului mediu. Pă- 
trunderea maghiarilor, stabiliți în cîmpia panonică, a întîmpinat 
o vie rezistență din partea formațiunilor politice româneşti locale. 
După supunerea populaţiei locale, triburile maghiare s-au retras 
din ţinuturile cucerite, dovadă raritatea urmelor arheologice pe 
care le-au lăsat în această perioadă, în numai cîteva locuri, ca de 
exemplu la Arad, Oradea sau Cluj. Așa se explică faptul că Tran- 
silvania şi-a conservat vechile sale instituţii, printre care voievoda- 
tul, beneficiind de o largă autonomie în cadrul regatului maghiar. 
Ea avea şi o economie autarhică, cu legături strînse peste Carpaţi, 
spre porturile de la Dunăre şi Marea Neagră. 

Datorită acestor condiții, moneda maghiară — dinari de 
argint, bătuţi începînd cu regele Ștefan I (997—1038) — a pă- 
truns cu totul sporadic în Transilvania, pînă în sec. al XIV-lea. 
În veacurile XI—XII, s-a întrebuințat aici în primul rînd moneda 
imperiului bizantin, mijloc de schimb comun pe ambele laturi ale 
Carpaţilor şi la Dunărea de jos. Au pătruns apoi alte monede: 
dinarii banali de Slavonia (1255—1325), dinarii de Friesach şi 
vienezi, care āu circulat de la 1264 pînă la 1338, apoi groşii de 
Praga, bătuţi de regii Boemiei la Kutna Hora începînd de la anul 
1300; toate aceste specii monetare concurau serios dinarii şi obolii 
ungurești, de o valoare mult depreciată pînă la sfîrşitul perioadei 
arpadiene. "Tezaurele monetare datînd din această vreme, descope- 
rite pe întregul teritoriu al Transilvaniei, dovedesc pe. deplin acest 
fapt. 

Înscăunarea lui Carol Robert de Anjou pe tronul Ungariei 
(1307—1342) a adus unele măsuri de politică monetară menite să 
înlăture. concurența monedelor străine. Aceste reforme s-au eşa- 
lonat între anii 1323—1338. Ca urmare, se bat monede de o valoare 
nominală ridicată: florini de aur (1325), groși de argint (1329) 
şi se ameliorează valoarea intrinsecă a dinarilor şi a obolilor. 
În scopul descentralizării baterii monedelor, se deschid în timpul 
lui Carol Robert cîteva monetării şi în Transilvania, la Cluj, 
Sibiu, Satu Mare (de fapt, la Baia Mare), Oradea şi Lipova. La 
1333, apare chiar și o categorie de monede locale, denumite 
banales de Cluswar, (dinari) banali de Cluj; nu au fost iden- 
tificați încă printre emisiunile din această vreme. De altfel, 
nefiind încă în uz de a se marca în mod distinct, printr-o siglă 
sau simbol oarecare, fiecare emisiune a unei monetării, nu se 
poate stabili, pe baza cunoștințelor numismatice de astăzi, care 
monede regale au fost bătute în atelierele deschise în Transil- 
vania. | 

În timpul lui Sigismund de Luxemburg, au luat ființă alte 
două monetării transilvane: la Braşov şi la Sighişoara. Cea de 
la Sighişoara, deschisă în 1433, a fost concesionată de la început 
lui Vlad Dracul, la acea vreme pretendent la tronul Țării Româ- 
nești. Sigismund, care îl sprijinea, i-a acordat o feudă în sud-estul 
Transilvaniei şi concesiunea monetăriei de la Sighișoara, spre a 
culege veniturile rezultate din baterea monedelor în acel oraș. 
De data aceasta, emisiunile. monetăriei din Sighișoara ne sînt: 
cunoscute: sînt dinari de argint și poartă sigla S în combinație 
cu o altă literă: SA, SD etc. Aceste emisiuni, ca şi toate cele- 
lalte provenind din atelierele monetare ce funcționau în orașele 
Transilvaniei, erau monede regale ungurești şi nu ale autorită- 
ților feudale locale: voievozii Transilvaniei, sau, în cazul monetă- 
riei de la Sighişoara, Vlad Dracul, ca feudatar al regelui Sigis- 
mund I. Monetăria lui Vlad Dracul de la Sighișoara a continuat 
să, funcționeze şi după ce concesionarul ei a devenit domn al 
Țării Româneşti, în 1435; ea: a fost închisă abia în 1443. 

Deprecierea continuă a dinarului unguresc sub: domnia lui 
Sigismund I.a durat pînă la 1436, cînd s-au emis piese de o va- 
„loare intrinsecă mult superioară. Episcopul Transilvaniei, Gheor- 
ghe Lepeş, profitînd de această ameliorare neașteptată a dinaru- 
lui, a pretins țărănimii iobage să plătească dijmele datorate din 
urmă, de la 1433 la zi, cu noua monedă, mult mai scumpă. 
Țărănimea, sărăcită la culme, a refuzat să se supună acestei ce- 
reri, căreia nu-i putea face față. Așa s-a ajuns la răscoala de la 
Bobilna (1437). | Ce 

Dar nici după această dată, dinarul unguresc — moneda cea mâi 

importantă, pentru schimburile mărunte, zilnice —nu și-a men- 
„ținut valoarea:la un nivel acceptabil și a continuat să fie alterat, 

mărindu-se cantitatea de metal neprețios. O nouă reformă, efec- 
tuată la 1468 de către Matei Corvin, va încerca să stabilizeze 
valoarea monedelor ungurești, dar nici ea nu a avut un efect de 
lungă durată. Aa ea | 

Aceasta era situația monetară a Transilvaniei, în preajma 
bătăliei de la Mohaci (1526), cînd turcii înfrîng armata regatului 
Ungariei, regele însuși — Ludovic al II-lea —căzînd ucis în luptă. 
Ca urmare, Ungaria este dezmembrată, tronul fiind disputat de 
Ioan Zapolya, voievodul Transilvaniei, și de Ferdinand de Habs- 
burg. Amîndoi au fost aleşi regi ai Ungariei, fiecare de- cîte o 
partidă; După mai multe războaie, situația juridică a Transilva- 
niei s-a precizat prin separarea de Ungaria (1541) şi transformarea 
ei dintr-un voievodat într-un principat autonom sub suzerani- 
tate turcească (1575). Acest statut va dăinui pînă la 1691, cînd 
ea va cădea sub dominația Habsburgilor, Noii stăpînitori şi-au 
luat titlul de principi ai Transilvaniei, bătînd monede în această 
calitate. pînă la 1780. După această dată, nu vor mai exista emi- 
siuni speciale pentru Transilvania; piesele bătute în monetăriile 
locale vor avea acelaşi tip ca şi cele provenind din monetăriile 
de la Viena (pentru Austria) sau Kremnitz (pentru Ungaria), 
purtînd însă o siglă anumită a atelierului respectiv. | 

Rezultă deci că emisiunile monetare proprii ale Transilvaniei 
au durat de la 1541 (în fapt 1551, deoarece între 1540 şi 1551 
nu s-au bătut monede) pînă la 1780, cu precizarea că de la 1551 
la 1691, ele poartă numele și efigia principilor locali, iar dela 
1691 la 1780, numele şi efigiile împăraților din casa de Habsburg. 
De obicei însă, se consideră că seria emisiunilor Transilvaniei 
începe cu monedele de aur bătute în anii 1538-1540 — după trata- 
tul de la Oradea —de către Ioan Zapolya, la Cluj şi Sibiu. În 
tot acest răstimp, a funcționat în Transilvania un sistem mone- 
tar foarte complicat, cu numeroase specii monetare formînd o 
largă scară de valori. nominale. În linii mari, acest sistem se 
baza pe următoarele monede principale: | 
- Ducatul era unitatea monetară în aur, cântărind. 3,50 g şi 
avînd un conținut în aur pur foarte ridicat, de 980%/,, . Posedînd 
mine bogate în aur, Transilvania. a emis numeroase cantități de 
ducați, cu submultipli: 1/3, 1/4, !/ Și t/ie dintr-un ducat, şi mul- 
tipli, piese de 2, 3, 4, 41; 5, 6, 6⁄3, 7, 10, 12, 13, 25,- 50 şi 
chiar 100 ducați, acestea din urmă enorme, conținînd fiecare 
cîte 350.g de aur. Un rol economic efectiv au avut însă numai 

ducaţii, precum și piesele de 2, 4, 5 şi 10 ducați; celelalte aveau 
caracterul unor emisiuni ocazionale. 

În argint, s-au emis numeroase specii: taleri, guldeni (1, taler), 
groși şi „groși lați“, dinari şi oboli (1/, dinar), cea mai mică piesă 
de argint, iar sub Gabriel Bethlen și sub Habsburgi, creițari. Cu 
excepția groşilor laţi, din fiecare s-au bătut atît: unități, cât 
şi multipli. Astfel, talerul de argint avînd greutatea de 28,50 g, 
multiplii săi cîntăreau pînă la 114,10 g (piese de patru taleri, 
emise în 1628); greutatea guldenului fiind de 14 g, piesa de patru 
guldeni cîntărea 56 g. Stabilirea relaţiilor de valoare între toate 
monedele care circulau la un moment dat era, după cum se vede, 
destul de complicată. 

Din aramă sau din bronz, s-au emis foarte rar monede în 
Transilvania: groși, mai tîrziu, sub domnia Mariei “Theresia, crei- 
țari, aceştia din urmă avînd o pondere mai mare în circulația 
monetară a vremii. 

Numărul monetăriilor care au emis monedele Transilvaniei 
a variat cu timpul, la cele locale adăugîndu-se uneori şi cele de 
la Kremnica și Kosice (azi în Cehoslovacia), sau Opole şi Cies- 
czyn (azi în Polonia). În Transilvania, au funcționat pînă la 
1690, unele cu întreruperi, altele pe o perioadă de numai cîțiva 
ani, monetăriile din următoarele oraşe: Cluj, Sibiu, Baia Mare, 
Alba Iulia, Șeica Mică, Brașov, Sighișoara, Bistriţa, Făgăraș, 
Aiud, iar sub Habsburgi Sibiu, Cluj şi Alba Iulia. : 

„Din punct de vedere tipologic, emisiunile Transilvaniei pre- 
zintă aspecte foarte variate. În ordinea în care au apărut, au fost 
înregistrate următoarele tipuri principale: Păi 

a. tipuri religioase, ca imaginea Maicii Domnului și a sfîntu- 
lui Ladislau; | i vi Wri PA; a 
`- b. tipuri heraldice, înfățişînd stemele sau blazoanele emiten- 
ților, stema Ungariei în cazul emitenţilor care se intitulau regi 
ai Ungariei, iar de la o vreme, stema Transilvaniei: scut tăiat, 
avînd în cîmpul superior acvila ieşind (reprezentată numai pînă 
la piept), cu aripile deschise, avînd în dreapta soarele, în stînga 


semiluna, iar în cîmpul inferior, şapte turnuri aşezate în diferite 
combinaţii; | 


c. tipuri epigrafice, conținînd numai o inscripție; - 

d. tipuri cu efigia emitenților, începînd de la Sigismund 
Bathori (talerul de argint, emis în 1589). | 

Cu excepţia a șapte emisiuni, toate monedele Transilvaniei 
poartă data de batere. Monedele fără dată au fost emise de către 
Gabriel Bathori, Gabriel Bethlen, Gheorghe Rakoczi al II-lea, 
apoi sub Habsburgi de Carol al VI-lea, Maria Theresia şi 

Francisc I. În toate cazurile, monedele emise de principatul Transil- 
vaniei nu prezintă nici un fel de dificultăți de determinare, mo- 
tiv pentru care ne-am limitat aici la o descriere cu caracter mai: 
general. i 

Cu aceste considerații, vom arăta pe scurt ce monede a emis 

+ principatul Transilvaniei, de la 1538 pînă la 1780. 

Ioan I Zapolya, ca rege al Ungariei, a emis în anii 1538—1540 
numai ducați de aur, în monetăriile de la Cluj și Sibiu. 

Fiul său, Ioan al II-lea Sigismund (1540—1551, 1556—1571) a 
emis în 1541 dinari de argint la Baia Mare, iar de la 1556 la 1571 
oboli, dinari, guldeni şi piese de 1/, gulden, taleri și piese de 1!/, 
taleri de argint; ducați, piese de 2, 4, 5 şi 10 ducați și de !/, și 
1], ducat de aur, în monetăriile din Baia Mare, Sibiu și Cluj. 
S-au emis și monede postume, cu anul de batere 1572. 

` Ferdinand I de Habsburg, ca rege al Ungariei, ocupînd Tran- 
silvania între anii 1551-1556, a emis la Sibiu ducați de aur, dinari, 
guldeni și piese de 1/, guldeni, taleri, piese de 11/, și 2 taleri, de 
argint. | 

Ștefan Bathori, voievod între anii 1571—1575, ales în. 1575 
principe al Transilvaniei şi rege al Poloniei, a emis în 1571—1576 
numai ducați de aur, la Sibiu. Christofor Bathori (1576—1581, 
cu titlul de voievod) a bătut piese de !/, 1, 11/,, 2, 4, 5 şi 
10 ducați, precum și piese de un taler şi un dinar, dintre care 
unele poartă semnul monetăriei de la Sibiu. 

“Elisabeta Bocskay, soția lui Christofor Bathori, emite în 1577 
piese de 2, 3, 5,și 10 ducați de aur şi piese de un taler de argint. 

Sigismund: Bathori, principe al Transilvaniei, a domnit în 
patru rînduri (1581—1597, 1598—1599, 1601, 1601—1602) şi a 
avut o activitate monetară foarte bogată. Încheind în 1595 o ali- 
anţă împotriva turcilor cu Mihai Viteazul şi Ştefan Răzvan, Sigis- 
mund Bathori și-a arogat şi titlul de principe al Moldovei și al 
Valahiei Transalpine, înscris pe monede în anii 1597—1598. Sub 
primele sale două domnii, s-au bătut la Sibiu, Baia Mare şi Cluj 
următoarele monede: piese de aur de 1, 5, 9 și 10 ducați; piese de 
argint de un dinar, un șiling, 3groşi, 1 gulden, 11/, şi 2 taleri. 
În a treia domnie, oraşul Brașov a bătut taleri de argint, cu 
numele lui Sigismund Bathori. 

Ocupînd Transilvania în 1598, în urma unei înţelegeri cu Sigis- 
mund Bathori, Rudolf al II-lea bate la Cluj piese de un ducat și 
doi ducați de aur. pu 

Ca urmare a acțiunilor hotărite ale lui Mihai Viteazul, doric 
de a înlătura definitiv jugul otoman şi avînd în acest scop nevoie 
de a-și asigura o bază mai largă, Transilvania şi apoi Moldova 

sînt reunite sub conducerea sa, realizîndu-se. astfel în anul 1600 
„unitatea poporului român din cele trei țări. Datorită condiţiilor 
politice, nu s-au emis monede în această scurtă domnie a lui Mihai 
Viteazul, nici măcar în Transilvania. Medaliile care poartă efigia 
sa au fost bătute ocazional în anul 1600 şi nu au avut putere. cir- 
- culatorie. aas ju 
- În 1603, Moise Szekely, ales comite al secuilor şi apoi voievod 
al Transilvaniei, bate o piesă de 10 ducați cu numele său, iar în 
1604—1605, Rudolf al II-lea emite din nou monede pentru Tran- 
silvania:. piese de 1, 2 şi 3 ducați, bătute la Cluj; de asemenea, 
în 1605, orașul Sibiu bate în numele lui Rudolf piese de 1, 2, 3,5, 
9 şi 10 ducați de aur şi de un gulden, 1, 11/,, şi 2 taleri de argint. 
„„ Ştefan Bocskay (1604—1606) emite piese de 1/4, 1/,, 1, 2, 4, 
5 şi 10 ducați de aur şi de 3 şi 6 groși, 1,2, 3 guldeni, 1 şi 2 
taleri de argint. S-au bătut monede cu numele său şi postum, în 
anii 1607—1609. Monetării: Baia Mare, Sibiu şi Cluj. . ia 
Sigismund Rakoczi (1607—1608) bate la Cluj piese de 1/4, 1 şi 
10 ducați de aur şi de un gulden şi un taler de argint. E 
Gabriel. Bathory (1608—1613) emite la Baia. Mare, Cluj, Alba 
Tulia, Sibiu, lar în anul 1610 şi la Șeica Mică, o mare cantitate de 
monede: piese de aur de 1/4, 1/p, 1,2, 4,5, 6, 8 şi 10 ducați; 
piese de argint de un dinar, un gros lat, 1 şi 3 groși, un gulden; 1 
și 11/, taleri; piese de un gros de aramă. > 
Răsculat împotriva stăpînirii lui Gabriel Bathori, oraşul Brașov 
bate în anii 1612—1614 monede de: unul și zece ducați de aur, 
un gros, un gulden și un taler de argint și un gros de aramă. | 
` Gabriel Bethlen (1613—1629) are. de asemenea o foarte bogată 
activitate monetară: a emis o gamă variată, cuprinzînd şi specii 
noi. Sînt cunoscute astfel piese de aur de 1/,, 1, 2, 3, 4, 5 şi 10 
ducați; piese de argint, în valoare de un obol, un dinar, un gros 
şi doi groși, un gros lat, 3 şi 24 'creițari; 1, 11/, 2, 3 și 4-gul- 
deni; 1,11/,,2, 21/, 3 şi 4 taleri; piese de aramă de un dinar şi 
un gros. In timpul său, au funcționat în Transilvania următoa- 
rele monetării: Cluj, Sibiu, Alba Iulia, Baia Mare; de asemenea, 
Gabriel Bethlen a mai bătut monede la Kremnica şi Kosice (azi în 
Cehoslovacia) şi Opole și Ciesczyn (azi în Polonia). — - 
Soția sa, Catherina de Brandenburg (1629—1630) emite în 
1630 ducați de aur, la Cluj. : 
Ștefan Bethlen (1630), fratele lui Gabriel, emite de asemenea 
ducați în acelaşi an și la aceeaşi monetărie. i 
-Gheorghe Rakoczi I (1630—1648) a emis piese de aur de'1, 2, 
5, 6 şi 10 ducați; de argint, de 11/,, 3 ṣi 6 groși, 1 gulden, 1, 11/2 și 
2 taleri. Monetării: Cluj, Baia Mare şi Alba Iulia. 

Gheorghe Rakoczi II (1648—1660), fiul celui precedent, a 
emis piese de aur de 1/,, 1, 7, 12 şi 13 ducați; de argint, de uñ 
dinar, 1/, şi 1 gulden, 1 şi 2 taleri. Monetării: Baia Mare, Alba 
Iulia şi Cluj. i A ; 

Francisc Rhédei (1657—1658) nu a emis monede. 

Acațiu Barcsai (1658—1660) emite la Cluj, Sibiu, Brașov şi 
Sighişoara piese de aur de 1, 2, 5, 7, 9 şi 10 ducați și de argint 
de un gulden și un taler. i 

Ioan Kemeny (1661—1662) emite la Cluj și Sighişoafa. piese 
de aur de 1, 2, 3, 5 şi 10 ducați şi de argint de un gulden, 1 şi 
2 taleri. i 

Mihail Apafi (1661—1690) a bătut cele mai mari piese din is- 
toria Transilvaniei, în valoare de cîte 100 ducați (emisiuni din 
anii 1674, 1675 şi 1677, provenind din monetăria de la Făgă- 
raş). Lista emisiunilor sale cuprinde: piese de aur de 1, 2, 3, 4, 
41|, 5, 6, 10, 25, 50 şi 100 ducați; de argint, de 6 şi 12 dinari, 
un gulden, 1, 11/,şi 2 taleri; de aramă, de 12 dinari. Monetăriile 
care au lucrat în timpul său au fost numeroase: Sibiu, Brașov, 
Sighișoara, Făgăraş, unde s-au bătut valorile de 25, 50 și 100 du- 

cați, Bistrița, Aiud şi Alba Iulia. 
= Emeric Thököly (1690—1691) a bătut numai piese de aur de 
unul și trei ducați. 

Sub stăpînirea casei de Habsburg, s-au emis monede ale Transil- 
vaniei în timpul următorilor împărați: 

Leopold I (1691—1705) a emis la Cluj şi Sibiu piese de aur 
de 1, 2, 3, 4, 5, 10 şi 12 ducați; de argint, în valoare de o 
poltură (11/, creiţar), 3 şi 15 creiţari şi un taler; de aramă, de 15 
creițari. | 

Răsculat împotriva stăpinirii habsburgice, Francisc Rakoczi 
(1704—1711) a fost ales de Malcontenţi în 1704, la Alba Iulia, ca 
principe al Transilvaniei, dar în urma înfrîngerilor suferite din 
partea armatelor austriece, a fost nevoit să se refugieze în Polonia. 
A bătut în 1704—1707 ducați de aur, la Cluj. În acest răstimp, 
s-au mai bătut monede locale de aramă la Oradea (1706—1710), 
Lipova (1705). 

Iosif I (1705—1711) emite la Sibiu piese de aur de Ír; 3, 4, 5 
şi 10 ducați, piese de argint de1/,, 1, 12/,(poltura) și 3 creițari și 
de un gulden. - i 

Carol al VI-lea (1711—1740) emite la Alba Iulia piese de aur 
de 1/,, 1, 2, 4, 5 şi 10 ducați; piese de argint de un dinar, E ORA, 
3 şi 15 creițari, 1/, şi 1 gulden și un taler; piese de aramă de 1?/, 
creițari. 

Maria Theresia (1740—1780) emite tot la Alba Iulia piese de 
aur de 1/1, 1/ș; "Ja, "la ducați şi 1, 2, 3, 4, 5, 6, TAO și 42 
ducați; piese de argint de 1!/,, 3,7, 10, 15, 20 și 30 creiţari, un gul- 
den și un taler; piese de aramă de un dinar, 1], şi 1 creițar şi un gre- 
schel (echivalent cu “la dintr-un, creițar, 1j, dinar sau 1/4 dintr-un 
gros). Piesele: de . the dintr-un ducat. sînt cele mai mici care 
s-au bătut vreodată în Transilvania; cîntăresc abia 0,22 g. În ce 
priveşte piesa. de 20 creițari, denumită Zwanziger, iar de români, 
sfanțic sau sfanț, ea a avut ulterior o mare pondere în circulaţia 
monetară, fiind adoptată prin Regulamentul Organic ca etalon 
oficial pentru Țara Românească şi Moldova. 

Francisc .I, soțul Mariei . Theresia, împărat romano-german 
(1745—1764), a bătut în această perioadă monede pentru Transil- 
vania, paralel cu cele purtînd numele împărătesei. S-au emis la 
Alba Iulia piese de aur de un ducat, piese de argint de 15 şi: 20 
creițari şi de un taler, precum şi piese de aramă de un dinar, 1j, ṣi 
1 creițar. 

“Cu emisiunile monetare ale Mariei Theresia din anul 1780, 
încetează baterea de monedă de către principatul Transilvaniei. 
Cîteva monetării locale vor mai funcționa, fără continuitate, şi 
în sec. al XIX-lea, la Alba Iulia (pînă la 1885), Baia-Mare (pînă 
la 1835) şi pentru scurtă vreme, la Oraviţa; ele însă vor. bate mo- 
nedele imperiului habsburgic şi apoi, ale monarhiei dualiste austro- 
ungare, monede ce se Vor. seg) numai prin Fee atelierului 
de provenienţă. p 

Emisiunile Transilvaniei, ca şi cele ale "Țării Româneşti şi ale 
Moldovei, au circulat pe întregul teritoriu românesc. Astfel, mo- 
nede transilvănene din sec. al XVI-lea s-au găsit şi în Tara Ro- 
mânească, taleri la Celeiu, jud Olt; la Cochirleni (com. Mircea 
Vodă, jud. Constanţa) şi la Galaţi, în ambele locuri ducați de aur; 
în Moldova, într-o localitate rămasă necunoscută, s-au găsit într-un 
tezaur din veacul al XVI-lea, alături de dinari ungurești, şi 
piese de aceeași valoare emise de Ioan al II-lea Sigismund. Tot 
în Moldova, la cetatea de scaun de la Suceava, s-au descoperit 
groşi emiși de orașul Braşov la 1612, iar talerii şi sfanții din sec. 
al XVIII-lea au circulat atît în Moldova, cît şi în Țara Româ- 
nească, paralel cu emisiunile habsburgice echivalente. Rezultă 
deci că monedele 'Transilvaniei au îndeplinit şi ele de-a lungul 
vremii rolul unui mijloc de schimb. comun pentru intregul teri- 
toriu românesc. 

CIRCULAȚIA MONEDELOR STRĂINE 
ÎN ȚĂRILE ROMÂNE (SEC. XIII—XIX) 


Una din trăsăturile caracteristice ale economiei feudale este 
circulația concomitentă a tot felul de monede, atît emisiuni ale 
autorităților locale, cît şi străine, adesea provenind din monetă- 
rii foarte îndepărtate. Echivalenţa între aceste monede, circulînd 
simultan, se stabilea pe baza valorii lor intrinsece, fie în momen- 
tul încheierii unei tranzacţii, fie conform unui gen de ordonanțe 
care fixau din timp în timp cursul monedelor şi care încep să 
apară în Țările de Jos și în orașele italiene încă din sec. al 
XVI-lea. 

Aceeași caracteristică poate fi remarcată şi cînd se studiază 
economia monetară a ţărilor române, pînă la înființarea sistemului 
monetar naţional prin legea din 1867. S-a calculat că în Moldova 
şi în Țara Românească, între 1848 şi 1859 circulau concomitent 
nu mai puțin de 80 de specii monetare de diferite origini şi valori, 
unele din ele ieşite de mult din uz în ţara lor de proveniență. 

Pentru stabilirea felurilor de monede străine care au circulat în 
țările române în sec. XIII—XIX, avem la îndemînă două categorii 
de izvoare. Prima categorie cuprinde descoperirile monetare efec- 
tuate pe teritoriul României, piese izolate sau tezaure întregi, 
găsite din întîmplare ori cu prilejul săpăturilor arheologice. A doua 
categorie de izvoare care menţionează știri cu privire la circulaţia 
monetară sînt cele scrise: documente interne sau externe, relaţii 
ale călătorilor străini care au vizitat ţările. române, cronici. Dacă 
prima categorie de izvoare ne dau informații foarte precise cu 
privire la originea și felul monedelor care au circulat pe aceste 
meleaguri, izvoarele scrise prezintă unele dificultăţi datorită fap- 
tului, că în decursul timpului, acelaşi nume a putut servi pentru 
a desemna monede diferite ca origine sau valoare, iar în alte 
cazuri, aceeaşi monedă a fost înregistrată sub denumiri deosebite. 
Este deci necesar ca ori de cîte ori se folosesc știrile culese din 
aceste izvoare, ele să fie confruntate cu rezultatele cercetărilor 
numismatice, spre a nu se ajunge la concluzii greșite. 

Din noianul monedelor străine care au circulat pe teritoriul 
de azi al României, într-un răstimp de şase veacuri și jumătate, 
vom alege, spre a le prezenta în cadrul acestei lucrări, numai pe 
cele mai însemnate, care au avut un rol mai durabil în viaţa econo- 
mică a strămoşilor noștri. 

Una din aceste monede a fost dinarul de argint emis de banii 
Slavoniei între anii 1255—1325. Avind un tip păstrat neschimbat, 

fiind confecţionate dintr-un argint de bună. calitate și cu o 
greutate constantă, aceste piese s-au impus în circulație nu numai . 
în Banat şi Transilvania, ci şi în Ţara Românească. Numele lor 
"suna în latineşte denarit banales. Românii însă i-au denumit bani. 
De la această monedă, de o valoare măruntă, a luat numele banul 
emis mai tîrziu de către Vlaicu Vodă. (Vom vedea că acest nume 
se va menţine peste veacuri.) | 

O monedă care a circulat mult în Transilvania şi în Moldova, 
în sec. al XIV-lea, a fost grosul emis de regii Boemiei începînd din 
anul 1300 şi pînă la 1419. Era o monedă mare, în greutate de 4,40g, 
bătută dintr-un argint de bună calitate şi avînd un tip con- 
stant, fapt care a avut drept urmare imitarea ei în multe țări. 
Groşii boemi sau de Praga au circulat foarte mult în Transilvania 
(un tezaur de asemenea groși s-a găsit la Jelna; jud. Bistriţa Nă- 
săud, altul, cuprinzînd printre alte piese şi groși de Praga, a fost 
descoperit la Şoimeni (jud. Cluj). În Moldova, groși și jumătăţi 
de groşi, emisiuni ale regilor Boemiei din anii 1300—1376, s-au 
găsit într-un tezaur descoperit în oraşul Siret, la 1912. 

O altă monedă, de data aceasta de'aur, care a avut-un rol 
însemnat în viața economică a țărilor române a fost ducatul ve- 
neţian, emis pentru prima oară la 1284. Datorită calității sale in- 
trinsece excepționale — aur..de 24 carate, greutate. constantă de 
3,55 g — cît și faptul că tipul a rămas imobilizat pînă la sfârşitul 
Republicii lagunelor (1796), ducatul venețian, denumit țechin de 
la 1535, a rămas moneda forte a întregului bazin răsăritean al mării 
Mediterane şi în Levant vreme de cîteva veacuri. În țările române, a 
pătruns din două direcții: în Moldova şi Țara Românească, pe 
drumurile de comerț cu orientul, iar în Transilvania, din, Europa 
Centrală. Îndeosebi în Moldova, ducatul venețian, denumit în 
documente începînd din sec. al XV-lea zlot tătăresc, a avut un rol 
foarte însemnat, Pînă la 1625, satele și bunurile funciare în, gene- 
ral se vindeau în Moldova numai în schimbul unor sume plătite 
în zloți tătărești. Denumirea aceasta li s-a acordat datorită pro- . 
venienţei lor, întrucât erau aduși în Moldova de către negustorii 
care veneau din hanatul Hoardei de Aur. Un tezaur mare de du- 
caţi venețieni s-a găsit în anii 1952—1953 la Brăești, în județul 
Botoșani. Mai tîrziu, din sec. al XVI-lea, această monedă va. cir- 
cula sub numele de fechin, iar în documentele veacului al XVIII-lea 
şi al. XIX-lea va fi cunoscută sub denumirea de galben venetic 
(adică venețian). - IS 

O altă monedă de aur care a circulat în Moldova şi în “Ţară 
“Românească a fost florinul sau ducatul unguresc, bătut începînd 
din anul 1325. În documentele redăctate: îni limba: latină, aceste 

monede erau denumite floreni hungaricales, iar în cele slave, zlat 
ugorski sau prescurtat zlat ug. De la o vreme, prescurtarea aceasta 
s-a transformat într-un nume, florinul unguresc fiind denumit 
ughi. Avea aceeaşi sau aproape aceeaşi valoare cu ducatul vene- 
țian, greutatea teoretică a florinului unguresc fiind de 3,53 g; 
s-a redus apoi la 3,50 g. După bătălia de la Mohaci, cînd regatul 
Ungariei s-a dezmembrat şi una din părți a intrat sub stăpînirea 
Casei de Habsburg, s-au bătut monede de aur, florini ungurești, 
în monetăria de la Kremnitz, azi Kremnica,. în Cehoslovacia. 
De la această monetărie derivă numele de kremnițer, acordat 
florinului unguresc în unele documente de mai tîrziu. I s-a spus 
şi galben unguresc sau pur şi simplu galben. 

În sec. al XV-lea, pătrunde în țările române moneda de argint 
a imperiului otoman, asprul. Unitate a sistemului monetar oto- 
man, asprul era o monedă mică, cu greutatea de cca 0,70-0,50 g, 
iar titlul argintului, la început de cca 900 ~o; a scăzut în con- 
tinuu. Acest declin s-a oglindit în raportul dintre aspru şi ducatul 
de aur; de la 40-50 aspri pentru un ducat, s-a ajuns în sec. al 
XVIII-lea la 480 aspri pentru aceeaşi valoare. În Ţara Româ- 
nească, asprul turcesc devine principala monedă întrebuințată în 
vânzările de bunuri funciare, începînd de pe la 1459. În Moldova, 
deşi nu apare în documente decît tîrziu, în sec. al XVI-lea, s-au 
găsit totuşi câteva tezaure care cuprind între alte monede şi aspri 
turcești. Pe de altă parte, comerțul Braşovului cu Țara Românească” 
și Moldova se făcea în sec. al XVI-lea cu florini ungurești și aspri 
turceşti. Devalorizarea masivă a asprului de la sfîrşitul sec. al 
XVI-lea, ca urmare a deprecierii generale a argintului, a avut, 
ca rezultat dispariția sa treptată din circulaţie şi înlocuirea sa 
cu alte monede de argint, de o valoare mai ridicată. 


Dinarul unguresc de argint, emis începînd din sec. al XI-ica, 
a fost în general o.monedă cu o valoare depreciată; datorită 
acestui fapt, a fost puternic concurat în Banat și Transilvania 
de alte emisiuni, fie locale, ca de exemplu dinarii banali de 
Slavonia, fie străine, ca dinarii vienezi sau cei de Friesach. Refor- 
mele monetare ale lui Carol Robert din anii 1323-1338 nu i-au 
putut asigura un rol economic mai însemnat, deoarece, după - 
cum s-a arătat în capitolul privind monedele Transilvaniei, sub 
urmaşii regelui angevin, dinarul a continuat să fie alterat, ca 
valoare intrinsecă, Abia în timpul lui Matei Corvin, după 1468, 
se iau măsuri pentru a-i asigura dinarului o valoare neschimbată. 
Drept urmare, această monedă pătrunde în circulaţie și dincoace 
de Carpaţi, în Țara Românească şi în Moldova; e semnificativ 
faptul că tezaurele monetare îngropate mai tirziu, pina la 1600, 

cuprind dinari ungurești începînd cu emisiunile lui Matei Corvin. 
După prăbuşirea Ungariei în urma bătăliei de la Mohaci, baterea 
dinarului unguresc va fi preluată de Casa de Habsburg, în monetă- 
ria de la Kremnica, aşa cum s-a procedat şi în cazul florinului. 
În Ţara Românească, doi dinari ungurești echivalau cu un aspru 
turcesc, pînă la sfîrşitul sec. al XVI-lea; mai tîrziu, datorită 
deprecierii asprilor, aceste monede au devenit echivalente. Din- 
coace de Carpaţi, dinarii ungurești erau denumiți bani. Numele 
va, fi păstrat pînă la 1867, cînd s-a acordat monedei divizionare 
ce reprezenta 1/100 parte dintr-un leu. 

La sfîrşitul sec. al XVI-lea, pătrunde în țările române o altă 
monedă, străină de mare circulaţie: piesa de argint poloneză în 
valoare de trei groși, denumită în latinește grossus triplex argen- 
teus, iar în limba polonă, troiak. Fiind bătută dintr-un argint 
de bună calitate şi avînd un tip caracteristic, menţinut neschim- 
bat, ea a fost bine primită. În Ţara Românească, această monedă 
era denumită costandă, fiind amintită în documente încă din 
“timpul lui Mihai Viteazul, la 1596; în Moldova, era denumită 
potronic (adică < piesă > de trei) şi a fost adoptată la 1595 de 
către Ştefan Răzvan, pentru o emisiune proprie; în Transilva- 
nia, s-au bătut piese de 3 groși, de tipul celei poloneze, dar 
cu numele și stema principelui și ale statului emitent (Transil- 
vania) între anii 1594-1613. La 1605, un taler valora 13 piese 
de 3 groşi (costande), iar o astfel de piesă era echivalentă, cu 10 di- 
nari ungurești (bani). A circulat pînă la mijlocul sec. al XVIII-lea. 

O monedă de argint care avea să lase o amprentă puternică 
asupra sistemului monetar folosit în țările române a fost talerul 
olandez, emis pentru prima oară în 1575, după răscoala Provin- 
ciilor de Jos împotriva stăpînirii spaniole. Era o monedă mare, 
cu un, diametru de 40 mm şi cîntărea 28,50 g; pe avers, avea un, 
cavaler în picioare, susținînd un scut în cîmpul căruia era un 
leu ridicat în două labe, iar pe revers, era reprezentat același 
leu, avînd aceeaşi atitudine. În limba olandeză, aceste monede 
erau denumite /eeuwen-daalders, iar în latinește, taleri leoms, ceea 
ce: înseamnă același lucru, taleri cu leul. Prin legăturile de 
afaceri extinse. pe care negustorii din "Țările de Jos le aveau cu 
pieţele din imperiul otoman, aceşti taleri au pătruns și la noi, 
unde au fost numiţi, după imaginea de pe revers, lei. În Moldova, 
folosirea talerilor în circulaţie e atestată documentar încă de la 
sfârşitul sec. la XVI-lea, iar în primă jumătate a sec. al XVII-lea, 
denumirea de lei devine tot mai frecventă în documente. Ea 
se acordă şi altor specii de taleri, ca de. exemplu celor bătuţi 

de către imperiul habsburgic şi care au circulat de asemenea în 
țările române. Cînd la 1687, s-au emis primii piaştri (taleri) 
turceşti care se divizau în 40 parale, numele de leu s-a extins 
și la această monedă. 

În urma ocupării Țărilor de Jos de către imperiul habsburgic, 
la începutul sec. al XVIII-lea a încetat baterea talerului-leu 
olandez. Cantităţile mari emise anterior și existente în circulaţia 
monetară din țările române au început să se rarefieze cu încetul. 
În locul talerului-leu al "Țărilor de Jos, Maria Theresia a căutat 
să impună în relaţiile comerciale cu Levantul talerul austriac. 
înlocuirea vechilor lei s-a făcut însă treptat, iar obiceiul de a 
raporta toate preţurile la o unitate de valoare denumită leu a 
persistat. În modul acesta, leul a devenit o monedă de calcul, 
divizat în 40 parale, de asemenea de calcul, și va dăinui ca atare 
în “Para Românească şi în Moldova, apoi, după Unirea Principa- 
telor, în România, pînă la 1867. 

Alte monede străine care au jucat un rol economic mai însemnat 
începînd din sec. al XVIII-lea, au fost galbenul olandez și sfan- 
țul austriac. Galbenul olandez e o monedă de aur, un ducat, 
emis începînd din 1587 şi pînă în sec. al XIX-lea cu acelaşi 
tip, neschimbat. La rîndul său, sfanțul e o monedă austriacă 
de argint, în valoare de 20 creițari (de aici și numele său, de la 
Zwanziger). Sfanţul a fost emis începînd din anul 1754, păstrîndu-și 
de asemenea neschimbat tipul pînă la 1856, cînd emisiunea 
sa a încetat. Prin Regulamentul Organic, cele două monede de 
mai sus au fost instituite ca etalon oficial în Ţara Românească 
şi în Moldova, stabilindu-se valoarea în lei de calcul după 
cum urmează: 31 lei 20 parale, galbenul olandez, și 2 lei 10 
parale, sfanțul austriac; un galben olandez era deci echivalent 
cu 14 sfanţi. | | xi 

în timpul războiului ruso-ture din anii 1769—1774, armatele 
ruseşti de sub comanda generalului Piotr Rumianzew au ocupat 
Moldova şi Țara Românească, pînă la încheierea păcii de la Ku- 
ciuc Kainargi (10 iulie 1774). Avînd nevoie de o monedă măruntă 
pentru plăţile {ce {trebuiau făcute populaţiei civile din ambele 
țări, administrația militară rusă a acceptat oferta baronului Peter 
von Gartenberg-Sadogurski şi i-a încredințat înființarea unei mo- 
netării pe moșia sa de la Sadagura sau Sadogura. 

Aici, s-au bătut în anii 1771—1774 o serie întreagă de monede de 
bronz — obținut din topirea tunurilor turcești capturate de ruşi 
precuui.. şi cîteva probe monetare de argint. Piesele de bronz 
erau destinate să circule atît în Moldova cît şi în Ţara Romà- 
nească; pentru acest motiv, ele au pe avers stemele alăturate 

ale celor două țări române. Monedele care au fost puse efectiv 
în circulație au valoarea nominală exprimată atît în sistemul 
turcesc, cât şi în cel rusesc: o para/trei denghi și două parale/trei 
copeici. Monetăria de la Sadagura a bătut următoarele specii: 


1771: o probă monetară de 5 copeici, de bronz; o probă mone- 

| tară de 3 denghi, de bronz; trei variante — probe mone- 
tare de o para/trei denghi, de bronz; o monedă de o 
para/trei denghi, de bronz; 


1772: două variante ale unei monede de o para/trei denghi, de 
bronz; o monedă de două parale/trei copeici, de brouz; 


1773: o probă monetară de o para/trei denghi, de argint; o 
probă monetară de două parale/trei copeici, de argint; 
o monedă de două parale/trei copeici, de bronz; 


1774: o monedă de două parale/trei copeici, de bronz. 


Monedele emise la Sagadura reprezintă prima încercare de 
unificare a circulației monetare din, Moldova şi Țara Românească, 
avînd în acelaşi timp şi stemele lor alăturate, sub o singură coroană. 
Bătute în mari cantități, ce se ridicau, după unele izvoare, la 
contravaloarea de 3 000 000 de ruble, ele s-au răspîndit în Principate 
prin plățile făcute de armatele ruseşti. Astfel, într-un tezaur găsit 
la Spinoasa (jud. Iași) erau nu mai puțin de 245 exemplare din 
aceste emisiuni. Piese răzlețe au fost descoperite în Muntenia. 

După încheierea păcii de la Kuciuk Kainargi, armatele rusești 
s-au retras, iar monetăria de campanie de la Sadagura s-a desfiin- 
țat, nemaiavînd nici un rost. Monedele emise şi răspîndite în 
circulație n-au mai fost preschimbate. 

Ultima monedă străină care a avut un rol însemnat în econo- 
mia ţării noastre, chiar şi după înființarea sistemului monetar 
național, a fost napoleonul francez, piesa de aur de 20 franci, 
emisă la început de Napolen I (1804—1815) apoi de Napoleon al 
III-lea între 1852—1870. Etalonul francez fiind adoptat ca etalon, 
echivalent leului românesc la 1867, napoleonul era echivalent, la 
rîndul lui, cu piesa de 20 lei. În vorbirea populară, napoleonul 
era denumit pol, termen sub care s-a obișnuit multă vreme a se 
„ desemna o sumă de 20 lei. E un caz tipic de conservare a unui 
termen monetar mult timp după ce moneda efectivă care l-a purtat 
a dispărut din circulaţie. Astăzi, termenul a dispărut, deoarece 
nu mai există în circulație o monedă metalică sau o bancnotă în 
valoare nominală de 20 lei. | 

ÎNCERCĂRILE DE EMITERE A UNEI MONEDE NAȚIONALE | 
ROMÂNEȘTI ÎN SECOLUL AI, XIX-LEA 


Înviorarea economică de care s-au bucurat Țara Românească și 
Moldova după desființarea monopolului turcesc asupra comerțu- 
lui exterior, ca urmare a aplicării clauzelor tratatului de pace de 
la Adrianopol (1829) era foarte mult frînată de numărul mare 
al monedelor străine existente în circulație, în lipsa unor emisi- 
uni naționale. Acest fenomen economic, atestat încă din veacul 
al XVIII-lea, s-a agravat simţitor în prima jumătate a sec. al 
XIX-lea, generînd un adevărat haos monetar. Mai ales piesele mă- 
runte, fără valoare intrinsecă, dar strict indispensabile nevoilor 
de schimb ale vieţii de toate zilele, aduceau pagube mari țărăni- 
mii, care era obligată să vîndă pe nimica toată produsul muncii 
sale. La transformarea banilor mărunți de aramă — obținuți prin 
vînzarea produselor agricole la tîrg — în monedă de argint sau 
de aur: sfanți austrieci, adică piese de 20 creițari, sau galbeni 
olandezi, singurele monede primite de vistierie pentru plata impo- 
zitelor, țărănimea era crunt înșelată de către mulțimea de zarafi 
care mișunau în orașele şi tîrgurile din Moldova şi din Tara Ro- 
mânească. Soluţia radicală era emiterea unei monede naționale, 
menită să înlocuiască marea varietate a speciilor monetare străine 
întrebuințate în schimburile curente. 

De necesitatea acestei reforme și-au dat seama cîrmuitorii 
acestor două țări, încă din perioada Regulamentului Organic. 
Astfel, în 1835, gazetele străine din Frankfurt, St. Petersburg şi 
Odessa au răspîndit zvonul potrivit căruia Mihail Sturza, domni- 
torul Moldovei, ar fi comandat la Viena tipare pentru baterea de 
monede. Acest zvon a fost însă dezminţit în mod energic chiar de 
către cel implicat. Cu toate acestea, se pare că s-ar fi încercat, în 
timpul domniei lui Mihail Sturza, baterea unei monede divizionare 
în valoare de 5 copeici/10 parale, deci cu o valoare nominală 
dublă, exprimată atît în sistemul rusesc cît şi în cel otoman. O ase- 
menea piesă ar fi fost văzută de către Dr. C. Istrati, cu prilejul 
organizării expoziției de la Bucureşti în anul 1906. Dacă e să dăm 
crezare afirmațiilor sale, această piesă ar reprezenta încercarea lui 
Mihail Sturza de a bate moneda la care s-au referit gazetele stră- 
ine din 1835. În acest caz, dezminţirile date cu acel prilej trădau 
situația politică deosebit de grea în care se găseau Principatele 
Române, în secolul trecut. De bună seamă, văzînd consecinţele 
care ar fi decurs din acest gest de autonomie, imperios reclamat de 

reaua stare economică a țării, Mihail Sturza a fost nevoit să re- 
nunţe la încercarea sa de a bate monede divizionare naţionale. 

O încercare asemănătoare a avut loc și în Ţara Românească, 
după revoluţia de la 1848 şi anume, în timpul domniei lui Barbu 
Știrbei (1849—1853). Un, călător francez, juristul Thibault Lefeb- 
vre, care a vizitat în două rînduri oraşul București şi a publicat 
apoi la Paris o carte despre situația politică şi economică a “Țării 
Românești, afirmă că Barbu Ştirbei ar fi comandat monede divi- 
zionare de bilon, care au fost bine primite de populaţie, dar domni- 
torul a trebuit să le retragă imediat din circulație, desigur, dato- 
rită presiunilor politice externe. . 

După Unirea Principatelor, realizată prin dubla alegere, la 
5 şi 24 ianuarie 1859, a lui Alexandru Ioan Cuza ca domn al am- 
belor țări române, unificarea circulației monetare s-a impus, încă 
din primele zile, ca una din cele mai dificile probleme economice. 
Ca și în trecut, soluția era numai emiterea unei monede naționale, 
singura măsură susceptibilă de a pune ordine în haosul circulației 
monetare din, acea vreme. A. 

Pentru prima dată, intenția de a emite o monedă națională 
transpare într-un referat al lui Ion Ghica, primul ministru al Ţării 
Românești, referat care a fost aprobat de Consiliul de Miniștri de 
la București în ședința de 1a 18 noiembrie 1859. În art. VI al aces- 
tui referat, se propune denumirea de romanat pentru noua mo- 
nedă românească ce urma a se pate. Ea era echivalentă cu francul 
francez şi avea ca submultipli decima (banul), 1/10 dintr-un ro- 
manat, și centima (bănișorul), 1/100 parte dintr-un romanat. Se pare 
că numele 7omanat a fost creat de Ioan Heliade Rădulescu. - 


În 1860, Comisiunea Centrală de la Focșani, a cărei sarcină era 
de a pregăti unificarea legislativă a celor două Principate, elabo- 
rează un proiect de lege pentru înființarea unei monede naționale. 
Prin acest proiect, adoptat în ședința din 10 august 1860, se in- 
stituie o 'monedă naţională bazată pe sistemul zecimal metric, 
avînd ca unitate un romanat, echivalent cu francul francez și îm- 
părțit în 100 sutimi. Se preconiza baterea unor monede de aur, de 
argint şi de aramă, a căror descriere este fixată în textul citat 
mai sus. | 


Tot din anul 1860, se cunosc proiectele unor piese de 20 român: 
(altă denumire acordată noii unităţi monetare), 5 români (în, două 
variante) şi 10 centime, de asemenea în două variante, proiecte 
desenate de către numismatul francez Adrien de Longpérier de la 
Cabinetul de Medalii al Bibliotecii Naţionale din Paris. Aceste 
monede nu s-au bătut efectiv. În schimb, în 1860 s-au bătut, la o 
monetărie rămasă necunoscută, monede de bronz în valoare de 5 

parale, avînd pe avers stema Principatelor Unite, iar pe revers, 
valoarea şi anul baterii; sînt însă probe monetare, care nu au fost 
emise în mod legal şi prin urmare, nu au fost puse în circulație. 

În anul următor, Comisiunea Centrală de la Focşani continuă 
să discute proiectul de lege elaborat în 1860, ajungînd să definiti- 
veze în ședința din 8 decembrie 1861 o nouă versiune, cu titlul: 
Proiect de lege pentru regularea cursului monetar în Principa- 
tele Unite. Noul proiect, adoptat în unanimitate, suprimă leul de 
calcul, ca unitate oficială de valoare, instituind o nouă unitate 
monetară: romanatul, echivalent cu francul francez şi subdivizat 
în 100 sutimi. Pînă la baterea acestei monede, cu multiplii şi sub- 
multiplii ei în aur şi argint, proiectul autoriza guvernul să emită 
mai întîi monede de aramă, în valoare nominală de 1, 2, 5 şi 10 
sutimi de romanat. Această măsură avea în vedere nevoile ur- 
gente de numerar mărunt, resimţite în circulația internă. O seamă 
de dispoziţii stabilesc titlul, dimensiunile şi caracteristicile aces- 
tor monede divizionare. 


Acest proiect este reluat în discuţie în august 1864, urmînd 
a fi supus spre aprobare Consiliului de Stat. Păstrînd neschimbat 
titlul de proiect de lege pentru regularea cursului monetar în 
Principatele Unite, noul text diferă în esenţă de versiunea adop- 
tată la 8 decembrie 1861 numai prin omiterea numelui noii unități 
monetare, nume lăsat de data aceasta în alb. Era limpede că în 
1864, oficialităţile românești erau înclinate să renunțe la numele 
de romanat sau român, pentru unitatea monetară, fapt ce s-a reali- 
zat cîţiva ani mai tîrziu, cînd prin legea din 14/26 aprilie 1867, s-a 
adoptat denumirea de leu, nume pe care îl poartă şi azi unitatea 
monetară a statului nostru. 


Pe baza proiectului din 1864, s-au bătut în străinătate monede 
de bronz de 5 sutimi. Ele poartă pe avers efigia şi numele domni- 
torului Alexandru Ioan Cuza, iar pe revers, valoarea şi anul de 
batere: 1864. Nu au fost puse în circulaţie, cele cîteva exemplare 
cunoscute astăzi avînd caracterul de simple probe monetare. Se pare 
că s-au bătut și piese de 10 sutimi, care de asemenea nu au fost 
emise; nu se cunoaște nici un exemplar cu această valoare nomi- 
nală. l 

Încercările de a bate monede naționale româneşti au fost re- 
luate după abdicarea lui Alexandru Ioan Cuza, ele făcînd obiectul 
unor tratative îndelungi și laborioase, purtate cu Poarta Otomană, 
Pînă la urmă aceste tratative s-au încheiat cu succes în anul 1867 
bătîndu-se în Anglia primele monede naționale româneşti de 1 ban, 
2, 5 şi 10 bani de bronz. Ele au fost puse în circulaţie în anul 
următor, potrivit legii din 14/26 aprilie 1867, care stabilea leul ca 

unitate a sistemului monetar al României; această unitate era 
echivalentă cu francul francez şi se împărțea în 100 bani. În anul 
1870, Monetăria statului, instalată în localul de la începutul şose- 
lei Kiseleff, pe locul unde este astăzi Muzeul de istorie a Partidului 
Comunist, a mişcării revoluționare şi democratice din: România, 
bătea primele monede de 1 leu de argint și 20 lei de aur. Cu 
acestea, se : deschidea o nouă pagină din istoria monedei româ- 
neşti. 


ÎNCHEIERE 


Înainte de a încheia această fugară trecere în revistă a istoriei 
monedei pe teritoriul țării noastre, de la începutul epocii bizantine 
și pînă la înfiinţarea sistemului monetar național al României, se 
cuvine să scoatem în evidență principalele concluzii ce se desprind 
din această lucrare. 


În primul rînd, trebuie subliniat faptul că într-un răstimp de 
aproape un mileniu şi jumătate, economia societăţii care s-a dez- 
voltat pe acest teritoriu a cunoscut și a folosit în mod permanent 
moneda ca mijloc. de schimb. Cu excepţia unei perioade scurte, 
cuprinzînd veacurile VIII—IX şi prima jumătate a celui de-al X-lea, 
cînd descoperirile monetare devin mai rare, ca urmare a genera- 
lizării procesului de feudalizare pe întregul spaţiu sud-est-euro- 
pean, moneda circulă în mod continuu pe tot cuprinsul țării, şi 
aceasta, chiar şi într-o vreme cînd economia naturală a avut un 
'rol precumpănitor, așa cum s-a întîmplat în feudalism, mai ales 
în faza sa timpurie. 


Al II-lea aspect ce poate fi deslușit, studiind istoria monedei 
în România, este deplina unitate economică a teritoriului țării 
noastre, deşi condiţiile istorice au împiedicat secole de-a rîndul 
realizarea unităţii poporului român din punct de vedere politic. 
S-a văzut astfel că între anii 491—1300, moneda imperiului bi- 
zantin a circulat din Dobrogea pînă în vestul Transilvaniei şi din 
Banat pînă în nordul Moldovei, fiind astfel folosită în întregul 
spațiu carpato-dunărean. Mai tîrziu, după formarea celor dintii 
state feudale Tara Românească și Moldova, în sec. al XIV-lea, 
urmată, în sec. al XVI-lea de constituirea Transilvaniei ca princi- 
pat autonom, monedele bătute de cele trei țări române au circulat 
nu numai între limitele statului emitent, ci şi în provinciile ro- 
mânești învecinate. Astfel, dinarii bătuţi de Vlaicu Vodă s-au 
găsit, după cum am văzut, și la Siret; ducaţii lui Mircea cel Bătrin 

au ajuns de la Orşova pînă la Constanţa şi la Suceava; cei ai 
lui Vladislav al II-lea s-au răspîndit în Tara Bârsei şi în Moldova, 
iar șilingii bătuţi la 1658 de către Mihnea al III-lea s-au găsit la 
Suceava şi la Ciopleni, aici în inima vechiului ținut al Lăpuşnei. 
La rîndul lor, groşii lui Petru Muşat sînt atestaţi în Dobrogea, 
Muntenia, Oltenia şi Transilvania, ajungînd pînă în apropiere de 
Oradea; monedele lui Alexandru cel Bun apar de asemenea în Do- 
brogea, în Muntenia și Oltenia ; dinarii lui Alexandru Lăpușneanu 
şi ai lui Despot Vodă erau folosiţi și în Transilvania. În sfîrșit, 
emisiunile monetare ale principatului Transilvaniei au circulat și 
dincoace de lanțul munților Carpaţi, fiind prezente în Oltenia, 
Muntenia, Dobrogea şi Moldova. Prin folosirea monedelor feudale 
“româneşti — indiferent de locul lor de batere —pe o arie atît de 
largă, se realizau şi în acest mod relaţii economice strînse între 
cele trei țări române, dovadă elocventă a unităţii lor, în ciuda 
condițiilor istorice care le despărțeau din punct de vedere politic. 


Am văzut însă că monedele celor trei țări. au depășit adesea, 
în decursul timpului, graniţele teritoriului românesc, ajungînd 
pînă la Veneţia sau în Serbia meridională, de-a lungul Dunării, în 
Bulgaria, iar în centrul Europei, pînă în pusta Ungariei și în 
Cehoslovacia, unde s-au descoperit monede ale Transilvaniei în nu 
mai puţin de 62 locuri, în Boemia, Moravia şi Silezia. Prin această 
largă răspîndire, e deplin dovedit caracterul de „bani interna- 
tionali“ pe care l-au avut monedele țărilor române, în secolele 
XIV—XVIII. 

O altă contribuție însemnată pe care ne-a adus-o studiul mo- 
nedelor feudale româneşti ne-a îngăduit să cunoaştem cînd şi în ce 
împrejurări a luat naștere dreptul de a bate monedă proprie în 
cele trei țări române, cînd şi în ce împrejurări a fost pierdut, prin 
neexercitare, acest drept. De asemenea, monedele ne-au adus la 
cunoştinţă existența unor instituţii românești de drept public, ca 
de exemplu asocierea la domnie, despre care se ştie foarte puțin 
din alte izvoare. Tot cu ajutorul monedelor, în lipsa unor docu- 
mente de arhivă, s-a putut determina numărul monetăriilor care au 
funcționat, succesiv sau simultan, în cele trei țări române, precum 
şi durata ori volumul activităţii lor. 

În sfîrşit, din punct de vedere tipologic, monedele emise în 
Tara Românească, Moldova și Transilvania constituie un nepre- 
țuit tezaur de documentare iconografică, arătînd nu numai influ- 
enţe venite din afară, ci și concepţii originale. Sub acest aspect, ele 
aduc o notă plină de interes, oglindind felul de a gîndi, modul 
de viață şi măiestria artistică a poporului român, într-un răstimp 
ce cuprinde patru veacuri din zbuciumata sa istorie. 

LISTA ILUSTRAPIILOR 


Pe copertă: Gros moldovenesc de argint, emis de Ştefan cel Mare între anii 
1457—1476 | 


. Monede bizantine din secolele V—VI, emise de Anastasius I (1, follis; 2, 


solidus) şi Iustinian I (3, follis) 


. Monede bizantine din secolele VI—VII, emise de Iustinian I (1, katidus 


2, triens), Iustin al II-lea (3, follis), Focas (4, triens) și Heraclius împreună 
cu Heraclius Constantin (5—6, hexagramma) 


. Monede bizantine din secolele VIII—IX, emise de Constantin al V-lea și 


Leon al IV-lea (1, solidus), Leon al V-lea şi Constantin (2, miliaresion), 
Theofil (3, solidus), Leon al VI-lea (4, follis) şi Ioan Zimisces (5, miliaresion) 


„ Monede bizantine de aur din secolele XI—XII, emise de Vasile al II-lea și 


Constantin al VIII-lea (1, nomisma), Constantin al X-lea (2, nomisma), 
Mihail al VII-lea (3, nomisma), Alexius I (4, perper) şi Manuel I (5, perper) 


„ Perperi bizantini emiși de Ioan Vatatzes (1), Theodor al II-lea (2) şi Andro- 


nic al II-lea împreună cu Andronic al III-lea (3) 


. Monede emise de Vlaicu Vodă (1—2, ducați; 3—4, dinari) 
. Bani emişi de Vlaicu Vodă (1—2) 


Dinari emiși de Vlaicu Vodă și Radu I, asociaţi (3—4) 


. Monede emise de Radu I (1, ducat; 2—4, dinari) 

. Monede emise de Radu I (1—2, dinari; 3—4, bani) 

. Monede emise de Dau I (1—3, ducați; 4, ban) 

„ Ducaţi emiși de Mircea cel Bătrin între anii 1386—1396 (1—2) 


Ducaţi emiși de Vlad I în anii 1394—1396 (3—4) 


. Monede emise de Mircea cel Bătrin între anii 1396—1418 (1—4, ducați; 


5—6, bani) 


. Ducaţi emiși de Mircea cel Bătrîn între anii 1396—1418. Din tezaurul găsit 


la Gura Șuţii (jud. Dîmboviţa) 


. Monede emise de Ţara Românească în secolul al XV-lea: 1, ducat, Mihail I; 


2, ducat, Dau al II-lea; 3, ban, Vlad Dracul; 4, ducat, Vladislav al II-lea; 
5, ducat, Radu cel Frumos; 6, ducat, Basarab Laiotă 


. Şilingi emişi de Mihnea al III-lea în 1658 (1—2) 


Monedă jubiliară de aur, în valoare de 6 ducați, bătută de Constantin Brîn- 
coveanu în 1713 (3) 


. Groşi emişi de Petru Mușat 

Groşi emişi de Petru Mușat (1—3) şi Ştefan I (4) 

+ Dubli groşi emişi de Alexandru cel Bun 

. Monede emise de Alexandru cel Bun (1, dublu gros; 2—3, groși; 4—7, jumă- 


tăți de groși) 


„ Monede emise de urmașii lui Alexandru cel Bun: 1—2, Iliaș; 3, Ștefan al II-lea; 


4, Iliaş şi Ştefan al II-lea, asociați (dubli groși) 


. Monede emise de urmașii lui Alexandru cel Bun: 1, Petru al II-lea; 2, Ro- 


man al II-lea; 3, Alexăndrel; 4, Bogdan al II-lea; 5, Petru Aron (groși) 


. Monede emise de Ștefan cel Mare în anii 1457—1476 (1—2, groși; 3—4, jumă- 


tăți de groși) 


. Monede emise de Stefan cel Mare în anii 1480—1504 (1—2, groși; 3—4, jumă- 


tăți de groși) . 


. Monede emise de Bogdan al III-lea (1—2, groși) şi de Ștefăniță (3, gros; 


4, jumătate de gros) 

. Monede emise de Alexandru Lăpușneanu în 1558 (1, dinar) şi de Despot Vodă 


în 1562 și.1563 (2, mangir; 3, dinar; 4, ort) 


. Taleri emiși în 1562—1563 de Despot Vodă 
„ Ducat de aur emis de Despot Vodă în 1563 (1) 


Dinari emiși de Ştefan Tomșa în 1563 şi 1564 (2—3) 


„ Accele de aramă, emise de Ion Vodă în 1573 (1—3) 


Monedă de trei groși, emisă de Ştefan Răzvan în 1595 (4) 


. Șalăi de aramă emişi. de Dabija Vodă în anii 1662—1664- 
„ Monede emise de principatul Transilvaniei în secolul al XVI-lea: 1, dinar, 


Ferdinand I, 1552; 2, ducat, Ioan al II-lea Sigismund; 3,- ducat, Ștefan 
Bathori, 1573; 4, taler (unifață), Christofor Bathori, 1580; 5, piesă de 10 
ducați de la acelaşi emitent, 1583 


„ Monede emise de Sigismuud Bathori: 1, taler, 1590; 2, piesă de 3 groși, 


1597; 3, piesă de 10 ducați, 1598 


. Taler emis de orașul Brașov în 1601 (1) 


Dublu taler emis de Gabriel Bethlen în 1628 (2) ; 


„ Monede de 10 ducați, emise de Gheorghe Rakoczi al II-lea în 1657 (1) şi de 


Achatius Barcsai îu 1660. (2) 


. Monedă de aur de 100 ducați, bătută de Mihail Apati la T'ăgăraş în 1675 


(avers; mărime naturală) - 


„ Reversul aceleiași monede (mărime naturală) di 
. Monedă de aur de 25 ducați, bătută de Mihail Apafi la Făgăraș în 1687 (mărime 


naturală) 


. Monede emise de Leopold I pentru principatul Transilvaniei: 1, piesă de 


5 ducați, 1694; 2, ducat, 1701 


„ Monede emise pentru Transilvania de Iosif I (1, poltura, 1707; 2, piesă de 


4 ducați, 1708) şi Carol al VI-lea (3, piesă de 3 creițari, 1729; 4, ducat, 1739) 


„ Monede emise pentru "Transilvania de Carol al VI-lea (1, piesă de 5 ducați, 


1729) şi Maria Theresia (2, piesă de 20 creițari-sfanţ, 1765; 3, piesă de un 


_greschl, 1765; 4, piesă de 2 ducați, 1780; 5, piesă de 1/4 ducat, fără data emi- 


siunii) 


Monede străine din secolele XIII—XIV; 1, gros de Praga, emis de Carol I 


(al IV-lea); 2, diuar unguresc de tipul dinarilor banali de Slavonia, emis de 
Ladislau al IV-lea; 3, gros bulgăresc emis, de Alexandru și Mihail; 4, ducat 
venețian de aur, emis de dogele Giovanni Dolfin l 


. Monede străine din secolele XV—XVI: 1, aspru turcesc emis de Baiazid al 
“II-lea, 1486; 2, ducat unguresc emis de Matei Corvin; 3, dinar unguresc, emis 


de Ferdinand I, 1535; 4, troiac polonez emis de Sigismund al III-lea, 1595 


. Taleri-lei olandezi din 1664 şi 1666 (1—2) 


Taler austriac emis de Francisc I în 1755 (3) 


. Monede străine din secolele XVIII—XIX: 1, piesă de o para/trei denghi, 


Sadagura, 1772;.2,: piesă de două paralejtrei copeici, Sadagura, 1773; 
3, piesă de 20 creițari — sfanț, 1808; 4, ducat olandez, 1818; 5, piesă de 
20 franci — napoleon, bătută de Napoleon I în 1807 


. Proiecte monetare din timpul domniei lui Alexandru Ioan Cuza: 1, piesa de 


5 români; 2, piesa de 10 centime 


. Probe monetare din timpul domniei lui Alexandru Ioan Cuza: 1, piesă de 


5 parale, 1860; 2, piesă de 5 sutimi, 1864 


1. Monede bizantine din secolele V—VI, emise de Anastasius I (1, follis; 
2, solidus) şi Iustinian I (3, follis) 


2, Monede bizantine din secolele VI—VII, emise de Iustinian I (1, solidus; 
2, triens), Iustin al II-lea (3, follis), Focas (4, triens) și Heraclius împreună 
cu Heraclius Constantin (5—6, hexagramma) 

3. Monede bizantine din secolele VIII—IX, emise de Constantin al V-lea și 
Leon al IV-lea (1, solidus), Leon al V-lea și Constantin (2, miliaresion), 
Theofil (3, solidus), Leon al VI-lea (4, follis) şi loan Zimisces (5, miliaresion) 


4. Monede bizantine de aur din secolele XI—XII, emise de Vasile al II-lea şi 
Constantin al VIII-lea (1, nomisma), Constantin al IX-lea (2, nomisma), 
Mihail al VII-lea (3, nomisma), Alexius I (4, perper) şi Manuel I (5, perper). 


< 


K 


W 
vi x X 4 


. a 


iF 


Îi 
E 4 
4 D 
BA 


5. Perperi bizantini emiși de Ioan Vatatzes (1), Theodor al II-lea (2) şi Andro- 
nic al II-lea împreună cu Andronic al III-lea (3) 


6. Monede emise de Vlaicu Vodă (1—2, ducați; 3—4, dinari) 


7. Bani emiși de Vlaicu Vodă (1—2) 
Dinari emiși de Vlaicu Vodă și Radu I, asociați (3—4) 


8. Monede emise de Radu I (1, ducat; 2—4, dinari) 


9, Monede emise de Radu I ( 


C 


-y 


dinari; 3—4, bani) 


10. Monede emise de Dan I (1—3, ducați; 4, ban) 


11. Ducaţi emiși de Mircea cel Bătrîn între anii 1386—1396 (1—2) 
Ducaţi emiși de Vlad I în anii 1394—1396 (3—4) 


12. Monede emise de Mircea cel Bătrin între anii 1396—1418 (1—4, ducați 
i 5—6, bani) 


. 
+ 


13. Ducaţi emiși de Mircea cel Bătriu între anii 1396—1418. 
Din tezaurul găsit la Gura Șuţii (jud. Dimboviţa) 


14. Monede emise de Țara Românească în secolul al XV-lea: 1, ducat, Mihail L; 
2, ducat, Dan al II-lea; 3, ban, Vlad Dracul; 4, ducat, Vladislav al II-lea; 
5, ducat, Radu cel Frumos; 6, ducat, Basarab Laiotă 


15. Şilingi emişi de Mihnea al III-lea in 1658 (1—2) 
Monedă jubiliară de aur, în valoare de 6 ducați, bătută de Constantin Brin- 
coveanu în 1713 (3) 


16. Groşi emiși de Petru Mușat 


și emi 


3) şi Ștefan I (4) 


Mușat (1 


şi de Petru 


. 

18. Dubli groși emiși de Alexandru cel Bun 


19. Monede emise de Alexandru cel Bun (1, dublu gros; 2—3, groși; 4—7, jumă- 
tăţi de groși) 


` 


20. Monede emise de urmașii lui Aesan cel Bun: 1—2, Iliaș; 3, Ştefan al II-lea; 
' -4, Iliaș şi Ştefan a II-lea, asociați (dubli groși) 


21. Monede emise de urmașii lui Alexandru cel Bun: 1, Petru al II-lea; 2, Ro- 
man al II-lea; 3, Alexăndrel; 4, Bogdan al II-lea; 5, Petru Aron (groși) 


22. Monede emise de Ştefan cel Mare în anii 1457—1476 (1—2, groși; 3—4, jumă- 
tăți de groși) sati 


23, Monede emise de Ștefan cel Mare în anii 1480—1504 (1—2, groși; 3—4, jumă- 
tăți de groși) 


24. Monede emise de Bogdan al III-lea (1—2, groși) 


şi de Ștefăniță (3, gros; 
4, jumătate de gros) 

25. Monede emise de Alexandru Lăpușneanu în 1558 (1, dinar) și de Despot Vodă 
în 1562 şi 1563 (2, mangir; 3, dinar; 4, ort) 

26. Taleri emiși în 1562—1563 de Despot Vodă 

27. Ducat de aur emis de Despot Vodă în 1563 (1) 
Dinari emiși de Ștefan Tomșa în 1563 şi 1564 (2—3) 


28. Accele de aramă, emise de Ion Vodă în 1573 (1—3) 
Monedă de trei groşi, emisă de Ștefan Răzvan în 1595 (4) 

29. Salăi de aramă emiși de Dabija Vodă în anii 1662—1664 


30. Monede emise de principatul Trausilvaniei în secolul al XVI-lea: . 1, dinar, 
Ferdinand I, 1552; 2, ducat, Ioan al II-lea Sigismund, 1573; 3, ducat, 
Ștefan Bathori, 1573; 4, taler (unifață), Christofor Bathori, 1580; 5, piesă de 

10 ducați de la același emitent, 1583 


31. Monede emise de Sigismund Bathori: 1, taler, 1590; 2, piesă de 3 groși, 
1597; 3, piesă de 10 ducați, 1598 


8 (2) 

'33. Monede de 10 ducați, emise de Gheorghe Rakoczi al II-lea in 1657 (1) şi de 
Achatius Barcsai în 1660 (2) 


34. Monedă de aur de 100 ducați, bătută de Mihail Apafi la Făgăraş în 1675 
(avers; mărime naturală) 


35. Reversul aceleiaşi monede (mărime naturală) 


36. Monedă de aur de 25 ducați, bătută de Mihail Apafi la Făgăraş în 1687 
(mărime naturală) 


37. Monede emise de Leopold 1I pentru principatul Transilvaniei: 1, piesă de 
5 ducați, 1694; 2, ducat, 1701 


- 38. Monede emise pentru Transilvania de Iosif I (1, poltura,. 1707; 2, piesă de 


Pe A 


4 ducați, 1708) și Carol al VI-lea (3, piesă de 3 creițari, 1729; 4, ducat, 1739) 


39. Monede emise pentru Transilvania de Carol al VI-lea (1, piesă de 5 ducați, 

1729) şi Maria Theresia (2, piesă de 20 creițari-sfanț, 1765; 3, piesă de un 

greschl, 1765; 4, piesă de 2 ducați, 1780; 5, piesă de 1/4 ducat, fără data emj- 
j siunii) 


40. Monede străine din secolele XIII 


(al IV-lea); 2, dinar unguresc de tipul dinarilor banali de Slavonia, emis de 


Ladislau al IV-lea; 3, gros bulgăresc emis de Alexandru și Mihail; 4, ducat 
venețian de aur, emis de dogele Giovanni Dolfin 


Pa 


LV: i eroside Praga, emis de Carol I 


41. Monede străine diu secolele XV—XVI: 1, aspru turcesc emis de Baiazid al 
II-lea, 1486; 2, ducat unguresc emis de Matei Corvin; 3, dinar unguresc, emis 
de Ferdinand I, 1535; 4, troiac polonez emis de Sigismund al III-lea, 1595 

42. Taleri-lei olandezi din 1664 şi 1666 (1—2) 
Taler austriac emis de Francisc I în 1755 (3) 

43. Monede străine din secolele XVIII—XIX: 1, piesă de o para/trei denghi, 
Sadagura, 1772; 2, piesă de două paralejtrei copeici, „Sadagura, 1773; 
3, piesă de 20 creițari — sfanț, 1808; 4, ducat olandez, 1818; 5, piesă de 
- 90 franci — napoleon, bătută de Napoleon I în 1807 

44. Proiecte monetare din timpul domniei lui Alexandru Ioan Cuza: 1, piesa de 


5 români; 2, piesa de 10 centime 


45. Probe monetare din timpul domniei lui Alexandru loan Cuza: 1, piesă de 
5 parale, 1860; 2, piesă de 5 sutimi, 1864 


CUPRINSUL 


Introducere ......sescesseersessereresereeseroeeentneressre 
Circulația monedelor bizantine pe teritoriul României în secolele V— XIV 


Emisiunile monetare ale Țării Românești ....s.esesrreserererrreere 
Emisiunile monetare ale Moldovei ...... nn cecene 
Emisiunile monetare ale Transilvaniei .... ce oeoneeneeemennee 
Circulaţia monedelor străine în ţările române (secolele XIII—XIX) ...... 
încercările de emitere a unei monede naționale remâneşti în secolul al 

Apărut 1970 coli de tipar 4 planse tipar înalt 
23 C.Z. pentru bibliotecile mari 7 CZ. pentru 
bibliotecile mici 7.728.8 


Întreprinderea poligrafică „Sibiu“ str. N. Băl- 


cescu 17, Sibiu 
Republica Socialistă România 


ŞC: 3 

ecția. Monumentele patriei noastre 

e la dispoziția unor cercuri largi de cititori 

ări despre principalele monumente istorice şi. de artă din Româgia, 
rinzînd cca 50 pagini: text, 

0. reproduceri și 1-4 planuri, 

are lucrare din această colecţie 

ă noţiunile necesare pentru cunoaşterea monumentului prezentat 
punct de vedere istoric, artistic și cultural. 

